Biblia Mli Saji Weku lɛ Fã Kɛtee Mizraim - Yehowa Odasefoi a-Wɛb Saiti\nYOSEF nyɛɛɛ aye ehenumɔi anɔ dɔŋŋ. Ekɛɛ etsuji lɛ fɛɛ akɛ amɛshi tsũ lɛ mli. Beni eshwɛ ekɛ enyɛmimɛi hii lɛ pɛ lɛ, kɛkɛ ni Yosef bɔi yaafo. Wɔbaanyɛ wɔna bɔ ni enyɛmimɛi hii lɛ anaa baakpɛ amɛhe aha, ejaakɛ amɛleee nɔ hewɔ ni efóɔ lɛ. Yɛ naagbee lɛ, ekɛɛ amɛ akɛ: ‘Mi ji Yosef. Ani mipapa yɛ wala mli lolo?’\nEnyɛmimɛi hii lɛ anaa kpɛ amɛhe aahu akɛ amɛnyɛɛɛ amɛwie. Amɛmiishe gbeyei. Shi Yosef kɛɛ: ‘Nyɛfainɛ nyɛtsia nyɛbɛŋkɛa.’ Beni amɛfee nakai lɛ, ekɛɛ amɛ akɛ: ‘Mi ji Yosef, nyɛnyɛmi nuu lɛ ni nyɛhɔ̃ɔ lɛ kɛtee Mizraim lɛ.’\nYosef tee nɔ ekɛ amɛ wie yɛ mlihilɛ mli akɛ: ‘Nyɛkashwaa nyɛhe akɛ nyɛhɔ̃ɔ mi kɛba biɛ. Nyɔŋmɔ diɛŋtsɛ ji mɔ ni tsu mi kɛba Mizraim koni ahere gbɔmɛi ayiwala. Farao efee mi shikpɔŋ lɛ fɛɛ nɔyelɔ. No hewɔ lɛ nyɛhe afea oya ni nyɛyaa mipapa ŋɔɔ ni nyɛyakɛa lɛ nibii nɛɛ fɛɛ. Ni nyɛkɛa lɛ akɛ eba ni ebahi biɛ.’\nKɛkɛ ni Yosef kɛ enine fɔ̃ enyɛmimɛi hii lɛ akuɛ, ni efua amɛ, ni eshɔshɔɔ amɛ fɛɛ amɛnaa. Beni Farao nu akɛ Yosef nyɛmimɛi hii lɛ eba lɛ, ekɛɛ Yosef akɛ: ‘Ha ni amɛkɛ shwiilii aya ni amɛyaŋɔ amɛ papa kɛ amɛwekumɛi lɛ ni amɛku amɛsɛɛ kɛba biɛ. Maha amɛ shikpɔŋ ni hi fe fɛɛ yɛ Mizraim.’\nNi amɛfee nakai. Oona ni Yosef miikpee epapa atuu beni ekɛ eweku muu lɛ fɛɛ baa Mizraim lɛ.\nYakob weku lɛ eda agbo diɛŋtsɛ. Beni amɛfã kɛba Mizraim lɛ, no mli lɛ Yakob bii kɛ enabii lɛ fɛɛ ayibɔ ji mɛi 70. Shi ŋamɛi lɛ hu fata he, kɛ ekolɛ tsuji babaoo hu. Mɛnɛɛmɛi fɛɛ bahi Mizraim. Atsɛɔ amɛ Israelbii, ejaakɛ Nyɔŋmɔ etsake Yakob gbɛi efee lɛ Israel. Israelbii lɛ batsɔmɔ gbɔmɛi krɛdɛɛ amɛha Nyɔŋmɔ, taakɛ wɔbaana yɛ sɛɛ mli lɛ.\n1 Mose 45:1-28; 46:1-27.\nMɛni ba be ni Yosef jie ehe kpo etsɔɔ enyɛmimɛi lɛ?\nMɛni Yosef kɛ mlihilɛ tsɔɔ mli eha enyɛmimɛi lɛ?\nMɛni Farao wie be ni enu Yosef nyɛmimɛi lɛ ahe lɛ?\nTe Yakob weku lɛ dalɛ yɔɔ ha tɛŋŋ be ni amɛfã kɛba Mizraim lɛ?\nMɛɛ gbɛi akɛwo Yakob weku lɛ, ni mɛni hewɔ?\nKanemɔ 1 Mose 45:1-28.\nMɛɛ gbɛ nɔ Biblia mli sane ni kɔɔ Yosef he lɛ tsɔɔ akɛ, Yehowa baanyɛ atsake nɔ ni ato afɔ shi ni akɛbaaye etsuji awui lɛ koni efee nɔ kpakpa? (1 Mose 45:5-8; Yes. 8:10; Fil. 1:12-14)\nKanemɔ 1 Mose 46:1-27.\nMɛɛ nɔmimaa Yehowa kɛha Yakob be ni eyaa Mizraim lɛ? (1 Mose 46:1-4)


Ani Ole Yehowa Tamɔ Bɔ Ni Noa, Daniel, Kɛ Hiob Le Lɛ Lɛ? | Nikasemɔ\n“Mɛi fɔji nyɛŋ anu jalɛ sane shishi, shi mɛi ni taoɔ Yehowa sɛɛ gbɛ lɛ baanyɛ anu nɔ fɛɛ nɔ shishi.”—ABƐI 28:5.\nLALAI: 126, 150\nMɛɛ gbɛ nɔ Noa tsɔɔ akɛ eyɛ hemɔkɛyeli ni ehiɛ kã shi?\nMɛɛ gbɛ nɔ Daniel tsɔɔ akɛ eyɛ hemɔkɛyeli ni ehiɛ kã shi?\nMɛɛ gbɛ nɔ Hiob tsɔɔ akɛ eyɛ hemɔkɛyeli ni ehiɛ kã shi?\n1-3. (a) Mɛni baaye abua wɔ ni wɔya nɔ wɔye Nyɔŋmɔ anɔkwa yɛ naagbee gbii nɛɛ amli? (b) Mɛni he wɔbaasusu yɛ nikasemɔ nɛɛ mli?\nŊMƐNƐ lɛ, wɔbɛŋkɛ je lɛ naagbee lɛ fe be fɛɛ ni eho, ni mɛi babaoo miifee nibii fɔji. Amɛyi efa “tamɔ jwɛi.” (Lala 92:7) No hewɔ lɛ, efeee wɔ naakpɛɛ akɛ mɛi ehiii shi yɛ Nyɔŋmɔ jeŋba he mlai lɛ anaa. Yɛ jeŋ ni tamɔ nɛkɛ mli lɛ, te wɔɔfee tɛŋŋ ‘wɔfee wɔhe gbekɛbii bibii yɛ efɔŋ gbɛfaŋ,’ ni yɛ nakai beiaŋ nɔŋŋ lɛ, ‘wɔtsɔmɔ mɛi ni edara yɛ wɔniiashishinumɔ gbɛfaŋ’?—1 Kor. 14:20.\n2 Ŋmalɛ ni wɔnikasemɔ lɛ damɔ nɔ lɛ hãa sanebimɔ nɛɛ hetoo. Efã ko kɛɔ akɛ: “Mɛi ni taoɔ Yehowa sɛɛ gbɛ lɛ baanyɛ anu nɔ fɛɛ nɔ shishi.” Ni tsɔɔ akɛ, amɛbaanyɛ amɛnu nɔ fɛɛ nɔ ni ebiɔ ni amɛfee koni amɛsa Yehowa hiɛ lɛ shishi. (Abɛi 28:5) Abɛi 2:7, 9 lɛ wieɔ nɔ ko ni tamɔ nakai nɔŋŋ. Ekɛɔ akɛ Yehowa kɛ “hiɛshikamɔ toɔ ehãa mɔ ni ja.” Enɛ hewɔ lɛ, jalɔi nyɛɔ amɛnuɔ “jalɛ nifeemɔ, kɛ jalɛsaneyeli, kɛ nɔ ni ja gbɛ shishi,” ni tsɔɔ akɛ, amɛnuɔ “nɔ ni ekpakpafeemɔ tsɔɔ diɛŋtsɛ” lɛ shishi.\n3 Noa, Daniel, kɛ Hiob ná hiɛshikamɔ nɛɛ eko. (Eze. 14:14) Nyɔŋmɔ webii ni yɔɔ ŋmɛnɛ lɛ hu yɛ hiɛshikamɔ nɛɛ eko. Ani oyɛ hiɛshikamɔ nɛɛ eko? Ani onuɔ “nɔ fɛɛ nɔ” ni ebiɔ ni ofee koni osa Yehowa hiɛ lɛ shishi? Ja ole Yehowa jogbaŋŋ dani obaanu “nɔ fɛɛ nɔ” ni ebiɔ ni ofee koni osa ehiɛ lɛ shishi. No hewɔ lɛ, yɛ nikasemɔ nɛɛ mli lɛ, wɔbaakwɛ (1) bɔ ni fee ni Noa, Daniel, kɛ Hiob bale Nyɔŋmɔ, (2) bɔ ni amɛná nilee nɛɛ he sɛɛ amɛhã, kɛ (3) bɔ ni wɔɔfee wɔná hemɔkɛyeli tamɔ amɛ.\nNOA KƐ NYƆŊMƆ NYIƐ YƐ JEŊ FƆŊ KO MLI\n4. Te fee tɛŋŋ ni Noa bale Yehowa? Ni mɛɛ gbɛ nɔ nilee krɔŋŋ nɛɛ ye ebua lɛ?\n4 Te fee tɛŋŋ ni Noa bale Yehowa? Kɛjɛ be ni Adam kɛ Hawa fɔ lɛ sɛɛ kɛbaa lɛ, adesai tsɔɔ gbɛi titrii etɛ anɔ amɛkaseɔ Yehowa he nii. Amɛkaseɔ ehe nii kɛtsɔ nibii ni ebɔ ni amɛnaa lɛ, kɛ etsuji anɔkwafoi krokomɛi lɛ anɔ. Agbɛnɛ hu, kɛ́ amɛhi shi yɛ emlai kɛ etaomɔ nii ni ja lɛ anaa ni ejɔɔ amɛ lɛ, no hu hãa amɛkaseɔ nɔ ko yɛ ehe. (Yes. 48:18) Nibii ni Nyɔŋmɔ ebɔ ni Noa na lɛ hã ehe eye akɛ Nyɔŋmɔ yɛ, ni amɛhã ena hu akɛ Nyɔŋmɔ yɛ sui kpakpai. Enɛ hewɔ lɛ, ekã shi faŋŋ akɛ, Noa na akɛ Yehowa yɛ hewalɛ waa ni lɛ ji anɔkwa Nyɔŋmɔ koome lɛ. (Rom. 1:20) Noa he eye akɛ Nyɔŋmɔ yɛ. Shi nɔ ni fe fɛɛ lɛ, ená emli hemɔkɛyeli ni mli wa waa.\n5. Te fee tɛŋŋ Noa le nɔ hewɔ ni Nyɔŋmɔ bɔ adesai?\n5 Biblia lɛ kɛɔ akɛ “hemɔkɛyeli nyiɛɔ nɔ ni anuɔ lɛ sɛɛ kɛbaa.” (Rom. 10:17) Namɛi anaa eeenyɛ efee akɛ Noa nu Yehowa he sane yɛ? Eeenyɛ efee akɛ enu ehe sane babaoo kɛjɛ ewekumɛi aŋɔɔ. Amɛteŋ mɔ kome ji epapa Lamek. Lamek he Yehowa nɔ eye, ni afɔ lɛ dani Adam gbo. (Kwɛmɔ mfoniri ni yɔɔ nikasemɔ lɛ shishijee lɛ.) Amɛteŋ mɛi krokomɛi ji enii Metusela kɛ enanashishiu Yared. Be ni afɔ Noa lɛ sɛɛ afii 366 dani Yared gbo. * (Luka 3:36, 37) Ekolɛ hii nɛɛ kɛ amɛŋamɛi ji mɛi ni hã Noa le akɛ Yehowa ji mɔ ni bɔ adesai, ni eesumɔ ni amɛfɔ ni amɛyi shikpɔŋ lɛ nɔ obɔ ni amɛsɔmɔ lɛ. Amɛhã ele hu akɛ, Adam kɛ Hawa gbo Yehowa nɔ toi. Noa diɛŋtsɛ na nɔ ni jɛ amɛtoigbele lɛ mli kɛba lɛ. (1 Mo. 1:28; 3:16-19, 24) Bɔ fɛɛ bɔ ni sane lɛ ji lɛ, Noa kase Nyɔŋmɔ he nii, ni nɔ ni ekase lɛ tsirɛ lɛ ni esɔmɔ Nyɔŋmɔ.—1 Mo. 6:9.\n6, 7. Mɛɛ hiɛnɔkamɔ hã Noa hemɔkɛyeli lɛ mli wa?\n6 Hiɛnɔkamɔ hãa hemɔkɛyeli mli waa. Eeenyɛ efee akɛ, Noa gbɛ́i lɛ shishi ji “Hejɔɔmɔ” loo “Tsuiwoo.” No hewɔ lɛ, be ni ená ele egbɛ́i lɛ shishi lɛ, no hã ehemɔkɛyeli lɛ mli wa, ejaakɛ ehã lɛ hiɛnɔkamɔ. (1 Mo. 5:29, shn.) Yehowa kɛ emumɔ lɛ tsirɛ Lamek ni ewie yɛ ebinuu Noa he akɛ, ‘Mɔ nɛ baashɛje wɔmii yɛ tɔ ni etɔɔ wɔ waa yɛ shikpɔŋ lɛ ni Yehowa elomɔ lɛ hewɔ lɛ mli.’ Noa ná hiɛnɔkamɔ yɛ Nyɔŋmɔ mli. Ená hemɔkɛyeli ni Habel kɛ Henok ná lɛ eko akɛ, ‘seshi’ ko baajwara onufu lɛ yitso.—1 Mo. 3:15.\n7 Noa nuuu nɔ fɛɛ nɔ ni kɔɔ gbalɛ ni yɔɔ 1 Mose 3:15 lɛ he lɛ shishi. Kɛ̃lɛ, ena akɛ nakai gbalɛ lɛ hãa adesai hiɛnɔkamɔ akɛ wɔsɛɛ lɛ, amɛhe baajɔ amɛ. Agbɛnɛ hu, gbalɛ nɛɛ kɛ sane ni Henok shiɛ lɛ, akɛ Nyɔŋmɔ baakpãtã mɛi fɔji lɛ ahiɛ lɛ kpãa gbee. (Yuda 14, 15) Ekã shi faŋŋ akɛ, Henok sane lɛ hã Noa hemɔkɛyeli lɛ kɛ hiɛnɔkamɔ lɛ mli wa. Henok sane lɛ baaba mli yɛ gbɛ ni eye emuu nɔ yɛ Harmagedon ta lɛ mli.\n8. Mɛɛ gbɛ nɔ nilee krɔŋŋ ni Noa ná yɛ Nyɔŋmɔ he lɛ bu ehe?\n8 Mɛɛ gbɛ nɔ nilee krɔŋŋ ni Noa yɔɔ yɛ Nyɔŋmɔ he lɛ ye ebua lɛ? Nɔ ni Noa kase yɛ Yehowa he lɛ hã ehiɛ kã shi ni ená hemɔkɛyeli. Enɛ hewɔ lɛ, efeee nibii ni baafite wekukpaa ni yɔɔ ekɛ Yehowa teŋ lɛ. Akɛ nɔkwɛmɔnɔ lɛ, akɛni Noa kɛ “anɔkwa Nyɔŋmɔ lɛ nyiɛ” hewɔ lɛ, ekɛ mɛi ni ebuuu Nyɔŋmɔ lɛ enyiɛɛɛ loo ekɛ amɛ ebɔɔɔ. Mɛi nya daimonioi ni eŋɔ adesai agbɔmɔtsei lɛ ahe waa yɛ hewalɛ ni amɛyɔɔ lɛ hewɔ, ni eeenyɛ efee po akɛ amɛjá amɛ. Shi Noa efeee nakai. (1 Mo. 6:1-4, 9) Agbɛnɛ hu, Noa le akɛ Nyɔŋmɔ miisumɔ ni adesai afɔ ni amɛyi shikpɔŋ lɛ nɔ obɔ. (1 Mo. 1:27, 28) No hewɔ lɛ, be ni daimonioi lɛ ba ni amɛkɛ yei lɛ bɔi fɔmɔ lɛ, ekɔ sɛɛ akɛ nɔ ni amɛfeɔ lɛ jeee feemɔ nii kwraa, ni ejaaa. Ni be ni bii ni amɛfɔ lɛ batsɔmɔ oblaŋi ni dara kwraa fe bii ni adesai fɔɔ lɛ, no ma nɔ mi akɛ nɔ ni amɛfee lɛ ejaaa. Sɛɛ mli lɛ, Nyɔŋmɔ bɔ Noa kɔkɔ akɛ ebaahã nugbɔ anɛ waa ni eyi shikpɔŋ lɛ nɔ fɛɛ ni ekɛkpãtã mɛi fɔji lɛ fɛɛ ahiɛ. Noa he eye akɛ nɔ ni Nyɔŋmɔ wie lɛ baaba mli. No hewɔ lɛ, ekpɛ adeka lɛ, ni no here lɛ kɛ eweku lɛ yiwala.—Heb. 11:7.\n9, 10. Te wɔɔfee tɛŋŋ wɔná hemɔkɛyeli tamɔ Noa?\n9 Te wɔɔfee tɛŋŋ wɔná hemɔkɛyeli tamɔ Noa? Esa akɛ wɔkase Biblia lɛ jogbaŋŋ, wɔkɛ nɔ ni wɔkaseɔ lɛ ato wɔtsui mli, ni wɔhã ená wɔjeŋba kɛ wɔyiŋkpɛi anɔ hewalɛ. (1 Pet. 1:13-15) Kɛ́ wɔfee nakai lɛ, wɔhiɛ baakã shi ni wɔhemɔkɛyeli lɛ mli baawa, ni no hewɔ lɛ, wɔbaaje Satan ŋaatsɔi lɛ amli, ni je lɛ mumɔ lɛ hu náŋ wɔnɔ hewalɛ. (2 Kor. 2:11) Je lɛ mumɔ lɛ hãa mɛi sumɔɔ yiwalɛ nifeemɔi kɛ jeŋba sha. Agbɛnɛ hu, ehãa mɛi kɛ amɛjwɛŋmɔ maa nibii ni amɛheloo lɛ shweɔ lɛ anɔ titri. (1 Yoh. 2:15, 16) Ebaanyɛ ehã mɛi ni hemɔkɛyeli mli waaa lɛ aku amɛhiɛ amɛshwie nibii ni yeɔ odase akɛ Nyɔŋmɔ gbi wulu lɛ ebɛŋkɛ waa lɛ anɔ. Kɛ́ obaakai lɛ, be ni Yesu kɛ wɔgbii nɛɛ toɔ Noa gbii lɛ ahe lɛ, ewieee yiwalɛ nifeemɔi kɛ jeŋba sha ni baahe shi lɛ he, shi moŋ egbala jwɛŋmɔ kɛtee bɔ ni mɛi baajie amɛjwɛŋmɔ kɛje Nyɔŋmɔjamɔ nɔ lɛ nɔ.—Kanemɔ Mateo 24:36-39.\n10 Bi ohe akɛ: ‘Ani bɔ ni mibaa mijeŋ mihãa lɛ tsɔɔ lɛɛlɛŋ akɛ mile Yehowa? Ani mihemɔkɛyeli lɛ tsirɛɔ mi koni mahi shi yɛ Nyɔŋmɔ taomɔ nii ni ja lɛ anaa, ni agbɛnɛ hu, mikɛɛ mɛi?’ Eba akɛ, hetoi ni obaahã lɛ baatsɔɔ akɛ bo hu ‘okɛ anɔkwa Nyɔŋmɔ lɛ miinyiɛ.’\nAMAGAJAMƆ EHE SHI YƐ BABILON, SHI DANIEL TSƆƆ AKƐ EHIƐ KÃ SHI\n11. (a) Mɛni bɔ ni Daniel sɔmɔ Nyɔŋmɔ ehã be ni eji oblanyo lɛ hãa wɔnaa yɛ efɔlɔi ahe? (b) Mɛɛ sui ni Daniel jie lɛ kpo obaasumɔ ni okase?\n11 Te fee tɛŋŋ ni Daniel bale Yehowa? Ekã shi faŋŋ akɛ, Daniel fɔlɔi tsɔse lɛ jogbaŋŋ; amɛtsɔɔ lɛ ni esumɔ Yehowa kɛ e-Wiemɔ lɛ. Daniel hãaa suɔmɔ nɛɛ he ajɔ ewala gbii fɛɛ. Be ni egbɔ po diɛŋtsɛ lɛ, etee nɔ ekwɛ Ŋmalɛ lɛ mli. (Dan. 9:1, 2) Sɔlemɔ ni Daniel jɛ etsuiŋ esɔle kɛkpa Nyɔŋmɔ fai, ni aŋma yɛ Daniel 9:3-19 lɛ hãa wɔnaa akɛ, ele Nyɔŋmɔ jogbaŋŋ, ni ele bɔ ni ekɛ Israelbii lɛ ye ehã. Ofainɛ, kanemɔ sɔlemɔ nɛɛ ni ojwɛŋ nɔ. Be ni ofeɔ nakai lɛ, kwɛmɔ nɔ ni obaanyɛ okase yɛ Daniel he yɛ esɔlemɔ lɛ mli.\n12-14. (a) Mɛɛ gbɛi anɔ Daniel tsɔɔ akɛ ehiɛ kã shi? (b) Mɛɛ gbɛ nɔ Yehowa jɔɔ Daniel yɛ ekãa ni efee kɛ anɔkwa ni eye lɛ lɛ hewɔ?\n12 Mɛɛ gbɛ nɔ nilee krɔŋŋ ni Daniel yɔɔ yɛ Nyɔŋmɔ he lɛ ye ebua lɛ? Amagajamɔ ehe shi yɛ Babilon, no hewɔ lɛ, ebɛ mlɛo akɛ Yudanyo anɔkwafo baasɔmɔ Nyɔŋmɔ yɛ jɛmɛ. Akɛ nɔkwɛmɔnɔ lɛ, Yehowa fã Yudafoi lɛ akɛ amɛjá ekome too pɛ. (2 Mo. 34:14) Shi lɛ nɔŋŋ ekɛɛ amɛ akɛ ‘amɛtao toiŋjɔlɛ amɛhã maŋ ni eŋɔ amɛ nom kɛtee mli lɛ.’ (Yer. 29:7) Mɛni ye ebua Daniel ni enyɛ eye famɔi enyɔ nɛɛ fɛɛ anɔ? Akɛni ehiɛ kã shi hewɔ lɛ, ena akɛ esa akɛ abo Nyɔŋmɔ toi klɛŋklɛŋ dani abo adesai nɔyelɔi lɛ atoi. Afii ohai abɔ sɛɛ lɛ, Yesu hu wie nɔ ko ni tamɔ nakai nɔŋŋ.—Luka 20:25.\n13 Susumɔ nɔ ni Daniel fee be ni maŋtsɛ lɛ fa akɛ, kɛyashi gbii 30 lɛ, mɔ ko mɔ ko akasɔle ehã nyɔŋmɔ ko loo gbɔmɔ ko akɛ ja lɛ maŋtsɛ lɛ he okwɛ. (Kanemɔ Daniel 6:7-10.) Kulɛ Daniel baanyɛ akɛɛ akɛ, ‘Etsɛŋ ni gbii 30 lɛ baaba naagbee, no hewɔ lɛ, mabo maŋtsɛ lɛ toi kɛkɛ!’ Shi efeee nakai. Ehãaa maŋtsɛ lɛ famɔ lɛ ni ebaaye nɔ lɛ afee nɔ ni he hiaa lɛ fe jamɔ ni ekɛhãa Nyɔŋmɔ lɛ. Kulɛ, Daniel baanyɛ ayatee ehe ni esɔle ehã Yehowa. Shi ele akɛ mɛi babaoo naa lɛ daa ni eesɔle. No hewɔ lɛ, bɔ ni afee ni mɛi lɛ akasusu akɛ ekpa Nyɔŋmɔ jamɔ hewɔ lɛ, etee nɔ esɔle yɛ he ni esɔleɔ yɛ daa lɛ, eyɛ mli akɛ no kɛ ewala wo oshara mli.\n14 Yehowa jɔɔ Daniel yɛ yiŋ ni edamɔ ehenilee nɔ ekpɛ kɛ ekãa ni efee lɛ hewɔ; etsɔ naakpɛɛ gbɛ nɔ ebu Daniel he koni jatai lɛ akakpe lɛ. Naakpɛɛ nii nɛɛ hewɔ lɛ, mɛi fɛɛ ni yɔɔ Medo-Persia Nɔyeli lɛ mli lɛ nu Yehowa he sane.—Dan. 6:25-27.\n15. Te wɔɔfee tɛŋŋ wɔná hemɔkɛyeli tamɔ Daniel?\n15 Te wɔɔfee tɛŋŋ wɔná hemɔkɛyeli tamɔ Daniel? Kɛ́ wɔmiitao ni wɔhemɔkɛyeli lɛ mli awa lɛ, esa akɛ wɔkane Biblia lɛ, ni agbɛnɛ hu, ‘wɔnu shishi’ jogbaŋŋ. (Mat. 13:23) Wɔmiisumɔ ni wɔle susumɔ ni Yehowa hiɛ yɛ saji ahe, ni wɔnu Biblia mli shishitoo mlai lɛ ashishi jogbaŋŋ. No hewɔ lɛ, esa akɛ wɔjwɛŋ nibii ni wɔkaneɔ lɛ anɔ jogbaŋŋ. Agbɛnɛ hu, esa akɛ wɔjɛ wɔtsuiŋ wɔsɔle daa, titri lɛ, be ni wɔkɛ kaa loo shihilɛ ni mli wa miikpe. Kɛ́ wɔsɔle wɔbi Yehowa hiɛshikamɔ kɛ hewalɛ, ni wɔná hemɔkɛyeli akɛ ebaahã wɔná sui nɛɛ, ebaahã wɔná ni eteke nɔ.—Yak. 1:5.\nHIOB KƐ SHISHITOO MLAI KPAKPAI TSU NII YƐ BE NI HI KƐ BE NI EHIII FƐƐ MLI\n16, 17. Te fee tɛŋŋ ni Hiob bale Yehowa?\n16 Te fee tɛŋŋ ni Hiob bale Yehowa? Hiob jeee Israelnyo. Shi ewekumɛi ji Abraham, Isak, kɛ Yakob, mɛi ni Yehowa etsɔɔ amɛ ehe nii kɛ nɔ hewɔ ni ebɔ adesai lɛ. Hiob hu kase anɔkwalei nɛɛ, eyɛ mli akɛ Biblia lɛ etsɔɔɔ wɔ bɔ ni fee ni ekase. (Hiob 23:12) Hiob kɛɛ Yehowa akɛ: “Mitoii enu ohe.” (Hiob 42:5) Yehowa diɛŋtsɛ hu wie akɛ Hiob wie ehe anɔkwale etsɔɔ mɛi.—Hiob 42:7, 8.\nNibii ni Nyɔŋmɔ ebɔ lɛ hãa wɔnaa esui lɛ, ni no hãa wɔhemɔkɛyeli lɛ mli waa (Kwɛmɔ kuku 17)\n17 Hiob bale sui ni Nyɔŋmɔ yɔɔ lɛ kɛtsɔ nibii ni Nyɔŋmɔ ebɔ lɛ anɔ. (Hiob 12:7-9, 13) Sɛɛ mli lɛ, Elihu kɛ Yehowa fɛɛ gbala Hiob jwɛŋmɔ kɛtee nibii komɛi ni Yehowa ebɔ lɛ anɔ koni no aye abua Hiob ni ena akɛ, kɛ́ akɛ adesai to Nyɔŋmɔ he lɛ, amɛjeee nɔ ko kwraa. (Hiob 37:14; 38:1-4) Yehowa wiemɔi lɛ shɛ Hiob tsui he, ejaakɛ Hiob ba ehe shi ni ekɛɛ Nyɔŋmɔ akɛ: “Agbɛnɛ, miná mile akɛ onyɛɔ nɔ fɛɛ nɔ ofeɔ, ni nɔ ko nɔ ko bɛ ni oto oyiŋ akɛ obaafee ní onyɛŋ ofee. . . . Mitsake mitsui yɛ mulu kɛ lamulu mli.”—Hiob 42:2, 6.\n18, 19. Mɛɛ gbɛi anɔ Hiob tsɔɔ akɛ ele Yehowa jogbaŋŋ?\n18 Mɛɛ gbɛ nɔ nilee krɔŋŋ ni Hiob yɔɔ yɛ Nyɔŋmɔ he lɛ ye ebua lɛ? Hiob nu Nyɔŋmɔ shishitoo mlai lɛ ashishi jogbaŋŋ. Ele Yehowa jogbaŋŋ, ni ekɛ nakai nilee lɛ tsu nii. Akɛ nɔkwɛmɔnɔ lɛ, Hiob le akɛ enyɛɛɛ ekɛɛ akɛ esumɔɔ Nyɔŋmɔ ni yɛ nakai beiaŋ nɔŋŋ lɛ, ekɛ enyɛmi gbɔmɔ yeee jogbaŋŋ. (Hiob 6:14) Enaaa ehe tsɔ. Moŋ lɛ, ekɛ mɛi fɛɛ, niiatsɛmɛi jio, ohiafoi jio, ye jogbaŋŋ. Hiob wie akɛ: “Ani jeee mɔ ni fee mi yɛ musu mli lɛ nɔŋŋ fee amɛ?” (Hiob 31:13-22) Ekã shi faŋŋ akɛ, be ni Hiob ji gbɔmɔ wulu kɛ niiatsɛ lɛ, no hãaa ewó ehe nɔ ni ena ehe akɛ enɔ kwɔ fe mɛi krokomɛi. Esoro bɔ ni efee enii ehã lɛ kwraa yɛ bɔ ni gbɔmɛi wuji kɛ niiatsɛmɛi ni yɔɔ ŋmɛnɛ lɛ ateŋ mɛi babaoo feɔ amɛnii amɛhãa lɛ he.\n19 Hiob hãaa heloonaa nibii loo nɔ kroko he ahia lɛ fe Nyɔŋmɔ, ejaakɛ ele akɛ kɛ́ efee nakai lɛ, no baatsɔɔ akɛ ekwa “anɔkwa Nyɔŋmɔ ni yɔɔ ŋwɛi lɛ.” (Kanemɔ Hiob 31:24-28.) Ena gbalashihilɛ akɛ kpaŋmɔ ni yɔɔ krɔŋkrɔŋ ni nuu kɛ yoo kpaŋɔ. Ekɛ ehiŋmɛii po kpaŋ kpaŋmɔ koni ekakwɛ oblayoo fro bɔ ni esaaa. (Hiob 31:1) Enɛ sa kadimɔ waa, ejaakɛ yɛ nakai beiaŋ lɛ, Nyɔŋmɔ ŋmɛɔ gbɛ ni akɛ yei pii ahi shi. Eji Hiob miisumɔ kulɛ, ebaanyɛ ekɛ yoo kroko ahi shi afata eŋa he. * Shi eeenyɛ efee akɛ, ele akɛ klɛŋklɛŋ gbalashihilɛ ni Nyɔŋmɔ to lɛ, ahã nuu lɛ yoo kome pɛ akɛ eŋa, ni Hiob hala akɛ lɛ hu ebaafee nakai. (1 Mo. 2:18, 24) Aaafee afii 1,600 sɛɛ lɛ, Yesu Kristo tsɔɔ etoibolɔi lɛ koni amɛ hu amɛhi shi yɛ nakai shishitoo mla lɛ nɔŋŋ naa yɛ gbalashihilɛ kɛ bɔlɛnamɔ gbɛfaŋ.—Mat. 5:28; 19:4, 5.\n20. Kɛ́ wɔle Yehowa kɛ etaomɔ nii lɛ jogbaŋŋ lɛ, mɛɛ gbɛ nɔ no baaye abua wɔ ni wɔhala nanemɛi kpakpai kɛ hiɛtserɛjiemɔ ni sa?\n20 Te wɔɔfee tɛŋŋ wɔná hemɔkɛyeli tamɔ Hiob? Shi kome ekoŋŋ lɛ, esa akɛ wɔná Yehowa he nilee krɔŋŋ, ni wɔkɛ nakai nilee lɛ atsu nii yɛ nɔ fɛɛ nɔ ni wɔfeɔ lɛ mli. Akɛ nɔkwɛmɔnɔ lɛ, David wie yɛ lala ko ni efo lɛ mli akɛ Yehowa ‘nyɛɔ mɔ fɛɛ mɔ ni sumɔɔ yiwalɛ nifeemɔ.’ Yɛ lala kroko hu mli lɛ, ewie akɛ wɔkɛ “mɛi ni lakaa mɛi” akabɔ. (Kanemɔ Lala 11:5; 26:4.) Mɛni ŋmalɛi nɛɛ hãa wɔnaa yɛ bɔ ni Nyɔŋmɔ susuɔ nii ahe ehãa lɛ he? Ni mɛɛ gbɛ nɔ esa akɛ no ahã wɔna nibii ni esa akɛ wɔkɛye klɛŋklɛŋ gbɛhe yɛ wɔshihilɛ mli, bɔ ni esa akɛ wɔkɛ Intanɛt lɛ atsu nii ahã, mɛi ni esa akɛ wɔkɛbɔ, kɛ nɔ ni esa akɛ wɔkɛjie wɔhiɛtserɛ? Hetoi ni obaahã lɛ baaye abua bo ni ona kɛji ole Yehowa jogbaŋŋ. Kɛ́ wɔmiitao wɔhi shi akɛ mɛi ni shwamɔ ko bɛ amɛhe yɛ jeŋ fɔŋ nɛɛ mli lɛ, esa akɛ ‘wɔtsɔse wɔjwɛŋmɔ’ koni wɔle ekpakpa kɛ efɔŋ mlikpamɔ, ni agbɛnɛ hu, wɔkpɛ yiŋ ni nilee yɔɔ mli.—Heb. 5:14; Efe. 5:15.\n21. Mɛni baaye abua wɔ ni wɔnu “nɔ fɛɛ nɔ” ni ebiɔ ni wɔfee koni wɔsa wɔŋwɛi Tsɛ lɛ hiɛ lɛ shishi?\n21 Noa, Daniel, kɛ Hiob tao Yehowa sɛɛ gbɛ kɛ amɛtsui muu fɛɛ, ni enɛ hewɔ lɛ, ehã amɛna lɛ. Eye ebua amɛ ni amɛnu “nɔ fɛɛ nɔ” ni ebiɔ ni amɛfee koni amɛsa ehiɛ lɛ shishi. Bɔ ni nibii tee lɛ ehã yɛ amɛshihilɛ mli lɛ hãa wɔnaa akɛ, kɛ́ wɔfee nɔ ni ja yɛ Yehowa hiɛ lɛ, wɔbaaye omanye yɛ wɔshihilɛ mli. (Lala 1:1-3) No hewɔ lɛ, bi ohe akɛ, ‘Ani mile Yehowa jogbaŋŋ tamɔ bɔ ni Noa, Daniel, kɛ Hiob le lɛ lɛ?’ Anɔkwa sane ji akɛ, akɛni ŋmɛnɛ lɛ Yehowa etsɔɔ wɔ ehe nibii babaoo hewɔ lɛ, wɔbaanyɛ wɔle lɛ jogbaŋŋ fe hii anɔkwafoi nɛɛ po! (Abɛi 4:18) No hewɔ lɛ, pɛimɔ Nyɔŋmɔ Wiemɔ lɛ mli jogbaŋŋ. Jwɛŋmɔ nɔ. Ni osɔle obi mumɔ krɔŋkrɔŋ lɛ. Kɛ́ ofee nakai lɛ, obaatsi obɛŋkɛ oŋwɛi Tsɛ lɛ kpaakpa. Ni ohiɛ baakã shi ni okɛ sɛɛyoomɔ baatsu nii yɛ jeŋ ni mɛi babaoo ebuuu Nyɔŋmɔ yɛ mli nɛɛ mli.—Abɛi 2:4-7.\n^ kk. 5 Noa nanakaŋsowa Henok hu “tee nɔ ekɛ anɔkwa Nyɔŋmɔ lɛ nyiɛ.” Shi “Nyɔŋmɔ ŋɔ lɛ” aaafee afii 69 dani afɔ Noa.—1 Mo. 5:23, 24.\n^ kk. 19 Be ni Adam kɛ Hawa gbo Nyɔŋmɔ nɔ toi lɛ sɛɛ etsɛɛɛ nɔŋŋ ni mɛi kɛ yei babaoo bɔi gbalashihilɛ mlibotemɔ. Kulɛ Noa hu baanyɛ ahala akɛ ekɛ yei enyɔ loo nɔ ni fe nakai baahi shi. Shi lɛ hu ekɛ yoo kome pɛ bote gbalashihilɛ mli.—1 Mo. 4:19.


Nɔ ni Nyɔŋmɔ Baafee—Bɔ ni Nyɔŋmɔ Baaye Abua Wɔ\nKANEMƆ YƐ Afrikaans Albania Amharic Arabic Armenia Aymara Azerbaijani Bengali Blɔfo Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Finland French Ga Georgia Germany Guarani Gujarat Haitian Creole Hebri Hela Hiligaynon Hindi Hungary Igbo Iloko Indonesia Italia Japan Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korea Krio Lingala Lithuania Luganda Luo Macedonia Malagasy Malay Malayalam Malta Marathi Maya Mazatec (Huautla) Moore Nepali Norway Nyaneka Nzema Ossetia Otetela Pangasinan Papiamento (Aruba) Papiamento (Curaçao) Persia Poland Portugal Quechua (Bolivia) Romania Russia Sango Sepedi Serbia Serbia (Roma) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tamil Tatar Telugu Thailand Tigrinya Tshiluba Tsonga Turkey Twi Ukrain Umbundu Urdu Vietnam Wayuunaiki Xhosa Yoruba Zande Zulu\nNɔ ni Nyɔŋmɔ Baafee yɛ Efɔŋfeemɔ He\nBiblia lɛ kɛɔ wɔ nɔ ni Yehowa kɛ e-Bi Yesu Kristo baafee yɛ nɔnaa ni Satan Abonsam kɛba lɛ he yɛ faŋŋ mli. Ekɛɔ akɛ, “Enɛ hewɔ Nyɔŋmɔ bi lɛ [Yesu] jie ehe kpo, koni efite abonsam nitsumɔi lɛ.” (1 Yohane 3:8) Abaafite amrɔ nɛɛ jeŋ gbɛjianɔtoo ni hiɛjoomɔ, hetsɛ̃ kɛ awuiyeli nifeemɔi eyi mli tɔ lɛ. Yesu ewo shi akɛ abaafã “je nɛŋ lumɔ lɛ” ni ji Satan Abonsam “ashɛ afɔ̃.” (Yohane 12:31) Akɛ jalɛ jeŋ hee ko ni Satan naŋ mɛi anɔ hewalɛ yɛ mli baaba, ni shikpɔŋ nɛɛ baafee he ko ni toiŋjɔlɛ yɔɔ.—2 Petro 3:13.\nNi mɛi ni kɛ kuɛŋtimɔ kpoɔ akɛ amɛaatsake ni loloolo lɛ amɛkã he amɛmiifee nibii fɔji lɛ hu? Susumɔ shiwoo ni yɔɔ faŋŋ nɛɛ he okwɛ: “Mɛi ni ja lɛ aaahi shikpɔŋ lɛ nɔ, ni mɛi ni eye emuu lɛ aaashwɛ yɛ nɔ, shi aaafolɔ mɛi fɔji lɛ kɛaajɛ shikpɔŋ lɛ nɔ, ni aaafamɔ kutumpɔfoi lɛ kɛaajɛ nɔ.” (Abɛi 2:21, 22) Abaakpata adesai awuiyelɔi fɛɛ ahiɛ. Yɛ nakai jeŋ ni toiŋjɔlɛ yɔɔ mli lɛ mli lɛ, abaahã adesai ni feɔ toi lɛ aye amɛhe fiofio kɛjɛ emuu ni ayeee ni akɛfɔ amɛ lɛ mli.—Romabii 6:17, 18; 8:21.\nMɛɛ gbɛ nɔ Nyɔŋmɔ baatsɔ ejie efɔŋfeemɔ yɛ nakai jeŋ hee lɛ mli? Efeŋ nakai kɛtsɔ heyeli ni ekɛduro wɔ ni wɔkɛhala nɔ ni wɔsumɔɔ lɛ ni eeehe yɛ wɔdɛŋ lɛ nɔ. No najiaŋ lɛ, ebaatsɔɔ adesai ni feɔ toi lɛ egbɛi lɛ, ni ebaaye ebua amɛ ni amɛtsake amɛsusumɔi kɛ nifeemɔi fɔji lɛ.\nNyɔŋmɔ kɛ nɔ fɛɛ nɔ ni kɛ nɔnaa baa lɛ baaba naagbee\nMɛni Nyɔŋmɔ baafee yɛ osharai ni baa trukaa lɛ ahe? Ewo shi akɛ, etsɛŋ ni e-Maŋtsɛyeli lɛ baaye shikpɔŋ lɛ nɔ. Mɔ ni Nyɔŋmɔ ewo lɛ Maŋtsɛ yɛ nakai Maŋtsɛyeli lɛ nɔ ji Yesu Kristo, mɔ ni yɔɔ hewalɛ ni akɛtsaa hela lɛ. (Mateo 14:14) Yesu yɛ hewalɛ hu ni akɛkudɔɔ adebɔɔ nibii. (Marko 4:35-41) No hewɔ lɛ, nɔnai ni “nibii ni baa trukaa” lɛ kɛbaa lɛ fɛɛ baaho aya. (Jajelɔ 9:11) Yɛ Kristo nɔyeli lɛ mli lɛ, oshara ko kwraa baŋ adedai anɔ.—Abɛi 1:33.\nMɛi akpekpei abɔ ni efeko efɔŋ ko ni egboi yɛ osharai amli lɛ hu? Dani Yesu baatee eshieŋtsɛ Lazaro shi lɛ, ekɛɛ akɛ: “Miji shitee lɛ kɛ wala lɛ.” (Yohane 11:25) Hɛɛ, Yesu yɛ hewalɛ ni ekɛaatee mɛi ashi, loo ni ekɛaahã mɛi ni egboi lɛ aba wala mli ekoŋŋ!\nKɛ́ onya susumɔ akɛ, abaahi shi yɛ jeŋ ko mli, ni nibii fɔji baŋ mɛi kpakpai anɔ dɔŋŋ lɛ he lɛ, mɛni hewɔ okɛfeee oti ni ma ohiɛ akɛ obaatsɔ Biblia lɛ nɔ okase anɔkwa Nyɔŋmɔ lɛ kɛ eyiŋtoi lɛ ahe nii babaoo? Yehowa Odasefoi ni yɔɔ okutso lɛ mli lɛ baaná he miishɛɛ akɛ amɛaaye amɛbua bo ni ole Nyɔŋmɔ he nii babaoo. Wɔmiiwo bo hewalɛ koni otao amɛ sɛɛgbɛ, aloo kɛ́ oosumɔ lɛ, ŋmaa oyahã mɛi ni fee wolo tɛtrɛɛ nɛɛ.


KANEMƆ YƐ Acholi Afrikaans Albania Amharic Arabic Armenia Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Blɔfo Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatia Czech Dangme Denmark Digor Drehu Dutch Efik Estonia Ewe Fiji Finland Fon French Ga Garifuna Georgia Germany Guarani Gun Haitian Creole Hausa Hebri Hela Hiligaynon Hindi Hungary Ibanag Iceland Igbo Iloko Indonesia Isoko Italia Japan Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lhukonzo Lingala Lithuania Luganda Lunda Luo Luvale Macedonia Malagasy Malay Malayalam Malta Mam Mambwe-Lungu Mapudungun Marathi Mauritia Creole Maya Mazatec (Huautla) Mbunda Mongolia Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niue Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Pohnpei Poland Portugal Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Runyankore Russia Samoa Sango Saramacca Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Tetun Dili Thailand Tigrinya Tiv Tojolabal Tok Pisin Tonga Tsonga Turkey Twi Tzeltal Tzotzil Ukrain Umbundu Urhobo Uruund Venda Vietnam Wallis Waray-Waray Wayuunaiki Welsh Xhosa Yoruba Zande Zulu\nSANEYITSO LƐ MLITSƆƆMƆ | MƐNI JI NIKEENII NI FE FƐƐ?\nEbɛ mlɛo akɛ mɔ ko baana nɔ ni kɛ́ ekɛke mɔ ko lɛ, mɔ lɛ baanya he waa. Nɔ hewɔ lɛ ji akɛ, mɔ ni akeɔ lɛ nii lɛ ji mɔ ni baatsɔɔ kɛji nikeenii lɛ he yɛ sɛɛnamɔ loo ehe bɛ sɛɛnamɔ kɛhã lɛ. Kɛfata he lɛ, bɔ ni mɔ ko baana nikeenii ko akɛ eji nɔ ni hi fe fɛɛ lɛ, jeee nakai mɔ kroko hu baana lɛ.\nAkɛ nɔkwɛmɔnɔ lɛ, kɛ́ ake oblanyo ko ilɛtrɔnik nibii ni eba lɛ eko lɛ, ebaanu he akɛ eji nikeenii ni fe fɛɛ. Shi mɔ ni hiɛ efã baabu nɔ ko ni etsɛ yɛ amɛweku lɛ mli lɛ akɛ eji nikeenii ko ni nɔ bɛ kwraa. Yɛ hei komɛi hu lɛ, shika ji nɔ ni kɛ́ ake mɔ ko—onukpa jio, gbekɛ jio lɛ—ebaabu lɛ akɛ eji nikeenii ni fe fɛɛ, ejaakɛ ebaanyɛ ekɛhé nɔ fɛɛ nɔ ni esumɔɔ.\nEyɛ mli akɛ ewa akɛ abaaná nɔ ko ni kɛ́ akɛke mɔ ko ni asumɔɔ esane waa lɛ, ebaabu lɛ akɛ nikeenii ni fe fɛɛ moŋ, kɛ̃lɛ, mɛi komɛi bɔɔ mɔdɛŋ koni amɛfee nakai. Eji anɔkwale akɛ, jeee be fɛɛ be abaanyɛ aná nikeenii ni tamɔ nakai, shi nibii komɛi yɛ ni kɛ́ wɔhã ehi wɔjwɛŋmɔ mli lɛ, wɔbaanyɛ wɔye omanye. Hã wɔsusu nibii nɛɛ ateŋ ejwɛ ní baahã mɔ ni akeɔ lɛ nii lɛ anya nikeenii lɛ he lɛ ahe.\nNɔ ni kã mɔ lɛ tsui nɔ. Nuu ko ni yɔɔ maŋ ni ji Belfast, yɛ Northern Ireland lɛ wie akɛ, baisiko ni ake lɛ be ni eye afii 10 loo afii 11 lɛ ji nikeenii ni fe fɛɛ ni ená. Mɛni hewɔ enu he nakai? Ewie akɛ: “No mli lɛ miitao baisiko waa.” Nɔ ni ewie nɛɛ tsɔɔ akɛ, nɔ ni kã mɔ ko tsui nɔ lɛ ni tsɔɔ kɛji ehiɛ baasɔ nikeenii ko loo ehiɛ esɔŋ. No hewɔ lɛ, susumɔ mɔ ni oto akɛ obaake lɛ nii lɛ he. Bɔɔ mɔdɛŋ ni ole nɔ ni he hiaa lɛ waa, ejaakɛ bei pii lɛ no náa nibii ni kã etsui nɔ lɛ nɔ hewalɛ. Akɛ nɔkwɛmɔnɔ lɛ, bei pii lɛ, nɔ ni niimɛi kɛ naamɛi sumɔɔ waa ji, ni amɛwekumɛi ahi amɛmasɛi. Nɔ ni kã amɛtsui nɔ ji, ni amɛfɔ amɛbii kɛ amɛnabii namɔ. No hewɔ lɛ, kɛ́ bii lɛ kɛ́ nabii lɛ miito gbɛjianɔ kɛhã henaabuamɔ loo shisharamɔ ko ni amɛhã amɛfata amɛhe lɛ, amɛhiɛ baasɔ no fe nɔ fɛɛ nɔ.\nNɔ kome ni baahã onyɛ ona nɔ ni kã mɔ ko tsui nɔ ji, ni obaafee mɔ ni boɔ sane toi jogbaŋŋ. Biblia lɛ woɔ wɔ hewalɛ ni ‘wɔhe afee oya kɛ sane toiboo, wɔkaye wɔhe oyai kɛwie.’ (Yakobo 1:19) Be fɛɛ be kɛ́ okɛ onanemɛi loo oweku lɛ mli bii miigba sane lɛ, bo amɛ toi jogbaŋŋ ni okwɛ akɛ obaana nibii ni amɛsumɔɔ kɛ nibii ni amɛsumɔɔɔ lo. Kɛkɛ lɛ, no baahã ona nɔ tuuntu ni kɛ́ okɛke amɛ lɛ, amɛbaanya he waa.\nMɔ lɛ hiamɔ nii. Kɛ́ nikeenii ko nyɛ etsu mɔ ko hiamɔ nii pɔtɛɛ ko he nii lɛ, ebaanya he waa, kɛ́ eji nɔ ko bibioo loo ejara waaa po. Shi, te obaafee tɛŋŋ ole mɔ kroko hiamɔ nii lɛ?\nEkolɛ obaasusu akɛ gbɛ ni yɔɔ mlɛo fe fɛɛ ni obaanyɛ otsɔ nɔ ole mɔ ko hiamɔ nii, loo nɔ ni etaoɔ ji, ni obaabi mɔ lɛ. Shi mɛi babaoo sumɔɔɔ ni kɛ́ amɛbaake mɔ ko nɔ ko lɛ, mɔ lɛ leɔ kɛtsɔɔ hiɛ, ejaakɛ no hãaa amɛmiishɛɛ lɛ aye emuu. Kɛfata he lɛ, mɛi komɛi yɛ ni egbaaa amɛnaa akɛ amɛaahã mɛi ale nibii ni amɛsumɔɔ kɛ nibii ni amɛsumɔɔɔ, kɛ̃lɛ amɛsumɔɔɔ ni mɛi leɔ amɛhiamɔ nii.\nNo hewɔ lɛ, okɛ ohiɛ afɔ̃ shi, ni oyɔse mɔ lɛ shihilɛ. Ani eji gbekɛ loo onukpa, oshija loo mɔ ni ebote gbalashihilɛ mli, mɔ ni atse lɛ gbãla loo ehefatalɔ egbo eshi lɛ, mɔ ni miitsu nii loo mɔ ni eba pɛnshɛŋ? Susumɔ nikeenii ni baanyɛ atsu mɔ lɛ hiamɔ nii ko he nii lɛ he.\nKɛ́ ootao ole nɔ diɛŋtsɛ ni he hiaa mɔ ni obaake lɛ nii lɛ, okɛ mɛi ni eyaje nakai shihilɛ lɛ eko mli pɛŋ lɛ agba sane. Ekolɛ, amɛbaatsɔɔ bo hiamɔ nii pɔtɛi komɛi ni mɛi babaoo leee. Kɛ́ ofee nakai lɛ, obaanyɛ oke mɔ ko nɔ ko ni baatsu ehiamɔ nii pɔtɛɛ ko ni ekolɛ mɛi krokomɛi leee lɛ he nii.\nBe ni sa. Biblia lɛ kɛɔ akɛ: “Wiemɔ ni awie yɛ be ni sa mli lɛ ehĩ pam!” (Abɛi 15:23) Ŋmalɛ nɛɛ maa nɔ mi akɛ, kɛ́ wɔwie yɛ be ni sa mli lɛ, ehe baa sɛɛnamɔ waa. Nakai nɔŋŋ eji yɛ wɔnifeemɔi hu ahe. Bɔ ni kɛ́ awie yɛ be ni sa mli lɛ, eyeɔ ebuaa mɔ ni akɛwieɔ lɛ, nakai nɔŋŋ kɛ́ ake mɔ ko nii yɛ be ni sa mli lɛ, ebaahã mɔ lɛ aná miishɛɛ kpele diɛŋtsɛ.\nAni onaanyo ko yaabote gbalashihilɛ mli? Ani oblanyo ko ni ole lɛ yaagbe skul naa? Ani wu kɛ ŋa ko miikpa bi gbɛ? Bei amli ni mɛi sumɔɔ ni amɛke nii lɛ ateŋ fioo komɛi nɛ. Mɛi komɛi ena akɛ ehi jogbaŋŋ akɛ amɛbaaŋmala bei krɛdɛi ni yɔɔ afi ni baaba lɛ mli lɛ amɛshwie shi. Enɛ hãa amɛnyɛɔ amɛtoɔ gbɛjianɔ kɛtsɔɔ hiɛ koni amɛna nikeenii ni fe fɛɛ ni amɛkɛbaake mɛi yɛ bei krɛdɛi nɛɛ amli. *\nShi yɛ anɔkwale mli lɛ, jeee bei krɛdɛi pɛ amli esa akɛ oke nii. Ekɔɔɔ he eko be ni okɛbaake mɔ ko nɔ ko lɛ, obaanyɛ oná miishɛɛ ni jɛɔ nɔhãmɔ mli kɛbaa lɛ. Shi fɛɛ sɛɛ lɛ, nɔ ko yɛ ni esa akɛ okwɛ jogbaŋŋ yɛ he. Akɛ nɔkwɛmɔnɔ lɛ, kɛ́ nuu ko ke yoo ko nɔ ko ni jeee yɛ yiŋtoo pɔtɛɛ ko hewɔ lɛ, no baanyɛ ahã yoo lɛ amu sane naa akɛ nuu lɛ sumɔɔ lɛ. Ni kɛjeee suɔmɔ ni esumɔɔ yoo lɛ hewɔ ekeɔ lɛ nii lɛ, ebaanyɛ ekɛ naagbai aba. Enɛ hãa wɔnaa nɔ kroko hu ni he hiaa waa ni esa akɛ wɔsusu he yɛ nikee he, no ji yiŋtoo hewɔ ni akeɔ nii lɛ.\nYiŋtoo hewɔ ni akeɔ nii lɛ. Taakɛ wɔna yɛ nɔkwɛmɔnɔ ni tsɔ hiɛ lɛ mli lɛ, dani mɔ ko baake mɔ ko nɔ ko lɛ, esa jogbaŋŋ akɛ ebaasusu he ekwɛ kɛji no baahã mɔ lɛ aná susumɔ kroko yɛ enikeenii lɛ he. Kɛfata he lɛ, esa akɛ mɔ ni keɔ nii lɛ hu apɛi yiŋtoo hewɔ ni ekeɔ nii lɛ mli. Mɛi babaoo susuɔ akɛ amɛkeɔ nii yɛ yiŋtoi kpakpai ahewɔ, shi amɛteŋ mɛi pii keɔ nii yɛ bei pɔtɛi komɛi amli akɛni amɛsusuɔ akɛ nakai akpaa gbɛ akɛ amɛfee lɛ hewɔ. Ni mɛi krokomɛi hu keɔ nii kɛ susumɔ lɛ akɛ, no baahã akɛ amɛ aye yɛ gbɛ krɛdɛɛ ko nɔ, loo ake amɛ hu nii.\nMɛni baaye abua bo ni oke nii yɛ yiŋtoo kpakpa hewɔ? Biblia lɛ kɛɔ akɛ: “Nyɛfea nyɛnii fɛɛ yɛ suɔmɔ mli.” (1 Korintobii 16:14) Kɛ́ okeɔ mɛi nii yɛ amɛsane ni osumɔɔ kɛ amɛhe ni osusuɔ lɛ hewɔ lɛ, ebaahã amɛná onikeenii lɛ he miishɛɛ, ni bo hu obaaná miishɛɛ ni nɔhãmɔ hãa anáa lɛ eko. Kɛ́ ojɛ otsuiŋ oke nii lɛ, ehãa wɔŋwɛi Tsɛ lɛ hu náa miishɛɛ. Bɔfo Paulo jie Kristofoi ni hi shi yɛ blema Korinto lɛ ayi yɛ bɔ ni amɛkɛ miishɛɛ fee amɛnyɛmimɛi Kristofoi ni yɔɔ Yudea lɛ ejurɔ be ni efĩ amɛ lɛ hewɔ. Ekɛɛ amɛ akɛ: “Mɔ ni hãa nɔ kɛ miishɛɛ lɛ, lɛ Nyɔŋmɔ sumɔɔ.”—2 Korintobii 9:7.\nKɛ́ ojwɛŋ nibii ni wɔsusu he kɛtsɔ hiɛ lɛ anɔ jogbaŋŋ lɛ, ebaaye ebua bo ni ona nikeenii ni sa ni obaanyɛ okɛke mɔ ko, ní baahã mɔ lɛ aná miishɛɛ. Nibii ni wɔsusu he nɛɛ, kɛ ekrokomɛi yɛ gbɛjianɔ ni Nyɔŋmɔ to koni adesai aná nikeenii ni fe fɛɛ lɛ mli. Ofainɛ, kanemɔ sane ni nyiɛ sɛɛ lɛ, koni ona nɔ ni nikeenii ni fe fɛɛ nɛɛ ji.\n^ kk. 13 Mɛi babaoo keɔ nii yɛ fɔmɔ gbijurɔyelii kɛ gbii juji komɛi hu anɔ. Shi bei pii lɛ, nibii ni afeɔ yɛ gbijurɔyelii nɛɛ ashishi lɛ ji nibii ni teɔ shi woɔ Biblia lɛ. Kwɛmɔ sane ni yitso ji, “Saji Ni Mɛi Ni Kaneɔ Lɛ Biɔ—Ani Esa Akɛ Kristofoi Aye Blonya?” ni yɔɔ magazin nɛɛ mli lɛ.


Weku Mawu Jami—Anɛ O Ma Nyɛ Ma Ha Nɛ E Ngɔ Lo?| Kase\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kinyarwanda Kirghiz Kirundi Kisonge Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Moore Ndebele Ndonga Nepali Norwegian Nyaneka Nzema Oromo Ossetian Pangasinan Papiamento (Aruba) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nBitsɛ ko nɛ ngɛ Brazil ɔ de ke: “Ke wa ngɛ Weku Mawu Jami pee ɔ, behi fuu ɔ, e ngɔɔ hluu kaa ke i ha we nɛ wa kpa a, wa peeɔ kɛ ya siɔ nyɔ mi kpɛti.” Wekuyi ko nɛ e ngɛ Japan ɔ tsɔɔ kaa ke a ngɛ Weku Mawu Jami pee ɔ, e binyumuyo ko nɛ e ye jeha nyɔngma a sume kaa a kpa. Mɛni he je? Tsɛ ɔ de ke: “Ni kasemi ɔ ngɔɔ ha lɛ wawɛɛ.”\nNgɛ anɔkuale mi ɔ, pi jokuɛwi tsuo nɛ Weku Mawu Jami ngɔɔ ha mɛ. Mɛni he je? Tsɛ ko nɛ ngɛ Togo ɔ de ke: “E sɛ nɛ Yehowa jami nɛ ti nɔ.” Se ke a ha we nɛ bua jɔmi nɛ hi weku Mawu jami mi ɔ, e ma nyɛ maa ti nɔ. Wekuhi fuu yɔse kaa weku Mawu jami ma nyɛ maa pee “bua jɔmi” kaa bɔ nɛ Yesaya womi ɔ de ɔ.—Yes. 58:13, 14.\nTsɛmɛ nɛ a ji Kristofohi ɔ to he hɛ kaa loko a weku mi bimɛ ɔmɛ a bua maa jɔ weku Mawu jami he ɔ, ja a ha nɛ e ngɔ. Ralf nɛ e ngɛ biyihi etɛ kɛ binyumu kake ɔ tsɔɔ kaa a weku Mawu jami ɔ ngɛ kaa fiɛmi kɛ muɔ ní peemi ko, se pi ní kasemi; nɔ tsuaa nɔ ngɔɔ e he kɛ woɔ mi. Ngɛ anɔkuale mi ɔ, eko ɔ, be komɛ ngɛ nɛ e yee kaa fɔlɔ ko ma ha nɛ nɔ tsuaa nɔ bua nɛ jɔ ní kasemi ɔ he. Binyɛ ko de ke: “Pi be tsuaa be nɛ i nyɛɔ haa nɛ wa weku Mawu jami ngɔɔ.” Anɛ o ma nyɛ ma ha nɛ o weku Mawu jami ɔ nɛ ngɔ lo?\nKOO PEE KPƐII, MO TSAKE NÍHI A HƐ MI\nTsɛ ko nɛ e ngɛ Germany, nɛ e ngɛ bimɛ enyɔ ɔ de ke: “E sɛ nɛ waa pee kpɛii.” Natalia nɛ e ji binyɛ, nɛ e ngɛ bimɛ enyɔ ɔ de ke: “Wa na kaa ke wa tsake níhi a hɛ mi ɔ, e yeɔ bua wa weku ɔ saminya.” Wekuhi fuu peeɔ níhi slɔɔtoslɔɔtohi ngɛ a weku Mawu jami ɔ mi. Cleiton ji tsɛ ko nɛ e ngɛ Brazil nɛ e ngɛ bimɛ enyɔ. Nɔ kake ye jeha 17 nɛ nɔ kake hu ye jeha 14. Cleiton de ke: “Weku mi bimɛ ɔmɛ tsuo a bua jɔɔ ní kasemi ɔ he nɛ a kɛ a he woɔ mi.” Ke jeha nɛ ngɛ jokuɛwi ɔmɛ a kpɛti ɔ hiɛ ɔ, fɔli ma nyɛ ma susu mɛ tsuo a he konɛ a ha nɛ a ti nɔ tsuaa nɔ nɛ ná weku Mawu jami ɔ he se. Fɔli ɔmɛ ma nyɛ ma ha nɛ a kase ní slɔɔtoslɔɔtohi ngɛ a weku Mawu jami ɔ mi konɛ bimɛ ɔmɛ a ti nɔ tsuaa nɔ nɛ ná he se.\nMɛni weku komɛ peeɔ konɛ a nyɛ nɛ a pee ní slɔɔtoslɔɔtohi ngɛ a weku Mawu jami ɔ mi? Weku komɛ laa kɛ haa Yehowa kɛ jeɔ a weku Mawu jami ɔ sisi. Juan nɛ e je Mexico ɔ de ke: “Enɛ ɔ nɛ wa peeɔ ɔ dlaa wa juɛmi kɛ haa weku Mawu jami ɔ nɛ nɔ tsuaa nɔ bua jɔɔ kaa e kɛ e he maa wo mi.” E weku ɔ laa lahi nɛ kɔɔ ní nɛ a maa kase jamɛ a gbɔkuɛ ɔ he.\nWekuhi fuu peeɔ kake kɛ kaneɔ Baiblo ɔ. Ke ngmami nɛ a maa kane ɔ kɔɔ ni ekpaekpahi a he ɔ, weku mi bimɛ ɔmɛ a ti nɔ tsuaa nɔ kaneɔ munyu nɛ nihi nɛ a tu a he munyu ngɛ Baiblo ɔ mi ɔ a ti nɔ tsuaa nɔ tu ɔ. Tsɛ ko nɛ ngɛ Japan ɔ tsɔɔ kaa “sisije ɔ, jã peemi ye.” Se e binyumu enyɔ ɔmɛ a bua jɔ kaa a fɔli ɔmɛ kɛ mɛ peeɔ jã. Weku komɛ po lɛɛ a peeɔ níhi nɛ a kaneɔ ngɛ Baiblo ɔ mi ɔ he peemi kɛ tsɔɔ. Roger nɛ ji tsɛ ko nɛ ngɛ South Africa nɛ e ngɛ binyumuhi enyɔ ɔ de ke: “Jokuɛwi ɔmɛ naa ní komɛ ngɛ Baiblo ɔ mi nɛ wɔɔ wa nɛ.”\nBlɔ kpa hu nɛ wekuyihi ma nyɛ maa gu nɔ kɛ tsake níhi nɛ a peeɔ ngɛ a weku Mawu jami ɔ mi ɔ hɛ mi ji, nɛ a ma bla kɛ pee ní komɛ kaa Noa daka a henɔ, aloo Salomo sɔlemi we ɔ henɔ. E biɔ níhi a mi hlami loko weku mi bimɛ ma nyɛ maa pee jã, nɛ enɛ ɔ ma nyɛ ma ha nɛ a ná bua jɔmi. Kaa nɔ hyɛmi nɔ́ ɔ, ngɛ Asia a, jokuɛ yoyo ko nɛ e ye jeha enuɔ ɔ kɛ e fɔli kɛ e na bla nɛ a pee fiɛmi nɔ́ ko ngɛ a we asa a nɔ. Nɔ́ nɛ a pee ɔ tsɔɔ hehi nɛ bɔfo Paulo ya benɛ e ngɛ sɔmɔe kaa ma se sane kpakpa fiɛɛlɔ ɔ. Weku kpahi hu pee fiɛmi níhi nɛ kɔɔ níhi nɛ ngɛ 2 Mose ɔ mi ɔ he. Donald nɛ e ngɛ Togo nɛ e ye jeha 19 ɔ de ke: “Níhi a hɛ mi nɛ wa tsakeɔ ɔ ha nɛ wa weku Mawu jami ɔ ngɔɔ wawɛɛ pe daa a, nɛ e ha nɛ bua jɔmi hu ngɛ wa weku ɔ mi.” Anɛ o susu nɔ́ ko nɛ ke nyɛ pee ngɛ nyɛ weku Mawu jami ɔ mi ɔ, e ma ha nɛ e ngɔ ɔ he lo?\nE HE HIA NƐ O DLA O HE\nE ngɛ mi kaa níhi a hɛ mi nɛ a tsakeɔ kɛ kpɛii nɛ a pee we ngɛ weku Mawu jami mi ɔ haa nɛ weku Mawu jami ngɔɔ mohu lɛɛ, se he dlami hu he hia. Be komɛ ɔ, pɔ tɔɔ jokuɛwi ɔmɛ a he, lɔ ɔ he ɔ, e sa nɛ tsɛmɛ nɛ a le níhi nɛ a bimɛ ɔmɛ a bua maa jɔ he. E sa nɛ a dla a he saminya hulɔ. Bitsɛ ko de ke: “Ke i dla ye he ɔ, lɔ ɔ haa nɛ weku mi bimɛ ɔmɛ tsuo náa weku Mawu jami ɔ he se saminya.” Tsɛ ko nɛ ngɛ Germany ɔ tsɔɔ kaa e sɛɛ hlami nɛ e deɔ e weku mi bimɛ ɔmɛ níhi nɛ a maa kase ngɛ otsihi nɛ maa ba a mi. Tsɛ ko nɛ ngɛ Benin nɛ e ngɛ bimɛ ekpa nɛ a ti nɔ ko yi jeha nyɔngma kɛ etɛ lolo ɔ tsɔɔ kaa ke e to blɔ nya kaa a maa hyɛ asafo ɔ video ɔ eko ɔ, e sɛɛ hlami nɛ e ngmaa sane bimihi nɛ a maa da nɔ kɛ susu he. Ngɛ anɔkuale mi ɔ, he dlami haa nɛ weku Mawu jami nuɔ tso.\nKe weku mi bimɛ ɔmɛ le níhi nɛ a ma susu he ɔ kɛ sɛ hlami ɔ, a nyɛɔ sɛɛɔ he ní ngɛ otsi ɔ mi, nɛ enɛ ɔ haa nɛ a kɛ bua jɔmi hyɛɛ ní kasemi ɔ blɔ. Nɛ ke a ha nɔ tsuaa nɔ ní tsumi ɔ, e maa na kaa lɛ hu e ngɛ blɔ nya ní tsumi ngɛ weku Mawu jami ɔ mi.\nNYƐƐ PEE NYƐ WEKU MAWU JAMI Ɔ DAA\nE yee ha wekuhi fuu kaa a maa pee a weku Mawu jami ɔ daa.\nTsɛmɛ fuu tsuɔ ní ngmlɛfiahi fuu konɛ a nyɛ nɛ a hyɛ a weku ɔmɛ a nɔ. Kaa nɔ hyɛmi nɔ́ ɔ, tsɛ ko nɛ e ngɛ Mexico ɔ jeɔ we mi kɛ yaa ní tsumi mɔtu ngmlɛ ekpa, nɛ e ba suu we mi gbɔkuɛ ngmlɛ kpaanyɔ. Jehanɛ se hu ɔ, ligbi komɛ ngɛ nɛ Mawu jami mi ní tsumi kpa komɛ ma ha nɛ wekuhi nɛ tsake be nɛ a kɛ peeɔ a Weku Mawu Jami ɔ.\nSe e sa nɛ waa bɔ mɔde nɛ waa pee wa weku Mawu jami ɔ daa. Jokuɛ yoyo ko nɛ e ngɛ Togo nɛ e ye jeha 11 nɛ a tsɛɛ lɛ ke Loïs de ngɛ e weku ɔ he ke, “E ngɛ mi kaa be komɛ ngɛ nɛ ní komɛ haa wa kpɛɛ se kɛ jeɔ wa weku Mawu jami ɔ sisi mohu lɛɛ, se wa peeɔ daa.” O na nɔ́ he je nɛ weku komɛ peeɔ a weku Mawu jami ɔ mla ngɛ otsi ɔ mi ɔ lo? A peeɔ jã bɔ nɛ pee nɛ ke nɔ́ ko nɛ a hyɛ we blɔ ba po mi po ɔ, a nyɛ nɛ a pee be kpa ngɛ otsi ɔ mi.\nMɛni he je nɛ a tsɛɛ ní peemi nɛ ɔ ke “weku Mawu jami” ɔ? A tsɛɛ lɛ jã, ejakaa e piɛɛ jami nɛ wa jaa Yehowa a he. Ha nɛ o weku mi bimɛ ɔmɛ tsuo nɛ a ‘je Yehowa yi’ daa otsi. (Hos. 14:2) E ba mi kaa jamɛ a be ɔ maa pee bua jɔmi be kɛ ha weku mi bimɛ ɔmɛ tsuo, ejakaa ‘bua jɔmi nɛ Yehowa haa nɔ ɔ, nɛ woɔ nɔ he wami.’—Neh. 8:9, 10.\nE SA NƐ NYƐƐ PEE NÍHI NƐ NYƐƐ SE NƐ Ɔ NGƐ NYƐ WEKU MAWU JAMI Ɔ MI:\nNyɛ Ha Nɛ E Ngɔ\nNyɛ Ko Pee Kpɛii\nNyɛ Tsake Níhi A Hɛ Mi\nNyɛ Dla Nyɛ He Saminya\nNyɛɛ Pee Daa


Mɛni Yehowa Odasefoi Feɔ Kɛkura Amɛ-Maŋtsɛyeli Asai Lɛ\nNyɔŋmɔ gbɛ́i krɔŋkrɔŋ lɛ kã Yehowa Odasefoi A-Maŋtsɛyeli Asai lɛ eko fɛɛ eko nɔ. No hewɔ lɛ, Maŋtsɛyeli Asa lɛ nɔ ni wɔbaasaa, ni wɔhã efee nɔ ni yɔɔ hiŋmɛi nɔ, ni wɔkura hu lɛ ji hegbɛ kpele ni wɔná, ni eji wɔjamɔ krɔŋŋ lɛ fã ko ni he hiaa waa. Mɔ fɛɛ mɔ baanyɛ ekɛ ehe awo mli.\nYe obua ni asaa jɛmɛ kɛ́ akpa asafoŋ kpeei. Daa kɛ́ akpa asafoŋ kpeei lɛ, nyɛmimɛi hii kɛ yei kɛ be kukuoo ko saa Maŋtsɛyeli Asa lɛ nɔ kɛ miishɛɛ. Yɛ be kɛ beiaŋ lɛ, asaa jɛmɛ jogbaŋŋ fe bɔ ni afeɔ kɛ́ akpa asafoŋ kpeei lɛ. Asafoŋ onukpa loo asafoŋ sɔɔlɔ ko kwɛɔ nitsumɔ lɛ nɔ, ni enyiɛɔ gbɛtsɔɔmɔ ni akɛhã kɛhã jɛmɛ saamɔ lɛ sɛɛ ni ekɛfeɔ enɛ. Yɛ bɔ ni jɛmɛ yɔɔ lɛ naa lɛ, abɛɔ ni ashaa shikpɔŋ lɛ, akpalaa mulu ni yɔɔ jɛmɛ lɛ, atsumɔɔ sɛi lɛ ahe ni atoɔ amɛ jogbaŋŋ, asaa nushwiemɔhe lɛ, atsumɔɔ samfɛji amli kɛ ashwishwɛi lɛ ahiɛ, atsiɔ jwɛi lɛ ashwieɔ, ni asaa loo ahuɔ ehewɔ. Kɛ́ hooo kwraa lɛ, shi kome yɛ afi mli lɛ, atoɔ be ko ni akɛyasaa jɛmɛ fe bɔ ni afeɔ lɛ daa lɛ. Kɛ́ wɔhã wɔbii lɛ fata wɔhe kɛsaa jɛmɛ lɛ, ehãa amɛnáa bulɛ kɛhãa wɔjamɔhe lɛ.—Jajelɔ 5:1.\nYe obua kɛsaa nibii ni efite yɛ jɛmɛ lɛ. Daa afi lɛ akwɛɔ bɔ ni Maŋtsɛyeli Asa lɛ mli kɛ ehewɔ shikamɔ yɔɔ hã. Enɛ yeɔ ebuaa ni asaa nibii ni efite yɛ asa lɛ nɔ lɛ be fɛɛ be, ni ehãaa afite shika bɔ ni esaaa. (2 Kronika 24:13; 34:10) Maŋtsɛyeli Asa ni he tse ni akuraa lɛ jogbaŋŋ lɛ sa kɛhã wɔ-Nyɔŋmɔ lɛ jamɔ. Wɔhe ni wɔkɛwoɔ nitsumɔ nɛɛ mli lɛ tsɔɔ bɔ ni Yehowa kɛ he ni wɔjáa lɛ yɛ lɛ kã wɔtsui nɔ hã. (Lala 122:1) Enɛ hu hãa mɛi ni yɔɔ wɔkutso lɛ mli lɛ náa wɔhe jwɛŋmɔ kpakpa.—2 Korintobii 6:3.\nMɛɛ gbɛjianɔ ato kɛhã Maŋtsɛyeli Asa lɛ nɔ saamɔ?\nKɛmaje Mɔ Ko Kɛmaje Mɔ Ko Mɛni Wɔbaanyɛ Wɔfee Kɛkura Wɔ-Maŋtsɛyeli Asa Lɛ?\nMɛni Yehowa Odasefoi Feɔ Kɛkura Amɛ-Maŋtsɛyeli Asai Lɛ?


Filipi Bi 4 | Baiblo ɔ Ngɛ Intanɛti ɔ Nɔ | New World Translation\nMateo Maako Luka Yohane Ní Tsumi Roma Bi 1 Korinto Bi 2 Korinto Bi Galatia Bi Efeso Bi Filipi Bi Kolose Bi 1 Tɛsalonika Bi 2 Tɛsalonika Bi 1 Timoteo 2 Timoteo Tito Filemon Hebri Bi Yakobo 1 Petro 2 Petro 1 Yohane 2 Yohane 3 Yohane Jud Kpo Jemi 1 2 3 4\nFilipi Bi 4:1-23\nKake peemi, nyami, susumi nɛ da (1-9)\nNyɛ ko pee yeyeeye ngɛ nɔ́ ko nɔ́ ko he (6, 7)\nFilipi bi ɔmɛ a nike ní ɔmɛ a he sina (10-20)\nNyagbe fɔmi (21-23)\n4 Enɛ ɔ he ɔ, ye nyɛmimɛ nɛ i suɔ nɛ ye hɛ ngɛ jae ngɛ nyɛ he, ye bua jɔmi kɛ ye jlasi, nihi nɛ i suɔ, nyɛɛ da si kpɛii ngɛ blɔ nɛ ɔ nɔ ngɛ Nyɔmtsɛ ɔ mi. 2 I ngɛ Yodia he wami woe, nɛ i ngɛ Sintike hu he wami woe kaa a hɛɛ juɛmi kake ngɛ Nyɔmtsɛ ɔ mi. 3 Ee, akɛnɛ o ji nyɛmi anɔkualetsɛ nɛ i kɛ lɛ tsuɔ ní* he je ɔ, i ngɛ mo pɛɛ kpae kaa o ya nɔ nɛ o ye bua yi nɛ ɔmɛ nɛ i kɛ mɛ pee kake kɛ bɔ sane kpakpa a he mɔde wawɛɛ ɔ, kɛ Klɛmɛnt, kɛ ye nyɛmimɛ kpahi nɛ i kɛ mɛ tsuɔ ní nɛ a biɛ ngɛ wami womi ɔ mi ɔ. 4 Be fɛɛ be ɔ, nyɛ nya ngɛ Nyɔmtsɛ ɔ mi. Ma de ekohu ke nyɛ nya! 5 Nyɛ ha nɛ nihi tsuo nɛ a le kaa nyɛ susuɔ nɔ́ he. Nyɔmtsɛ ɔ su si ta. 6 Nyɛ ko pee yeyeeye ngɛ nɔ́ ko nɔ́ ko he, se mohu ngɛ nɔ́ fɛɛ nɔ́ mi ɔ, nyɛɛ gu sɔlemi kɛ pɛɛ kpami nɛ mi wa kɛ sina nɔ kɛ ha nɛ Mawu nɛ e le nyɛ ní bimi ɔmɛ; 7 nɛ Mawu tue mi jɔmi ɔ nɛ pã níhi a sisi numi tsuo ɔ maa bu nyɛ tsui kɛ nyɛ juɛmi* he kɛ gu Kristo Yesu nɔ. 8 Nyagbe ɔ, nyɛmimɛ, nɔ́ fɛɛ nɔ́ nɛ ji anɔkuale, nɔ́ fɛɛ nɔ́ nɛ hɛ mi ngɛ nyami, nɔ́ fɛɛ nɔ́ nɛ da, nɔ́ fɛɛ nɔ́ nɛ he tsɔ, nɔ́ fɛɛ nɔ́ nɛ a suɔ, kɛ nɔ́ fɛɛ nɔ́ nɛ a tuɔ he munyu kpakpa, nɔ́ fɛɛ nɔ́ nɛ ji je mi bami nɛ sa, kɛ nɔ́ fɛɛ nɔ́ nɛ sa yi jemi ɔ, nyɛɛ ya nɔ nɛ nyɛɛ hi ní nɛ ɔmɛ a he susue.* 9 Níhi nɛ nyɛ kase nɛ nyɛ kplɛɛ nɔ nɛ nyɛ nu nɛ nyɛ na ngɛ ye he ɔ, nyɛɛ pee ní nɛ ɔmɛ, nɛ tue mi jɔmi Mawu ɔ kɛ nyɛ maa hi si. 10 I nyaa wawɛɛ ngɛ Nyɔmtsɛ ɔ mi kaa jehanɛ ɔ lɛɛ nyɛ kpale bɔni ye he susumi. E ngɛ mi kaa nyɛ susuɔ ye he mohu lɛɛ, se nyɛ ná we he blɔ nɛ nyɛ kɛ tsɔɔ jã. 11 Pi nɛ e fĩ mi he je nɛ i ngɛ enɛ ɔ dee, ejakaa i kase kaa ngɛ si fɔfɔɛ fɛɛ ko mi ɔ, ye bua maa jɔ ye níhi a he.* 12 Ke nɔ́ ko bɔɔ pɛ lɛ ngɛ ye dɛ ɔ, i le bɔ nɛ i hiɔ si ha, nɛ ke i ngɛ níhi babauu hu ɔ, i le bɔ nɛ i hiɔ si ha. Ngɛ nɔ́ fɛɛ nɔ́ mi kɛ si fɔfɔɛhi tsuo a mi ɔ, i kase laami sane ɔ nɛ kɔɔ bɔ nɛ a tɔɔ ha kɛ bɔ nɛ a haa hwɔ ha, bɔ nɛ a náa níhi babauu ha kɛ bɔ nɛ a hiɔ si ha ke nɔ́ ko be nɔ dɛ ɔ he. 13 Ejakaa i nyɛɔ peeɔ níhi tsuo kɛ gu nɔ nɛ e woɔ mi he wami ɔ nɔ. 14 Se kɛ̃ ɔ, nyɛ bɔ mɔde kaa nyɛ piɛɛ ye he ngɛ ye we amanehlu ɔ mi. 15 Ngɛ anɔkuale mi ɔ, nyɛ Filipi bi ɔmɛ hu nyɛ le kaa benɛ nyɛ kase sane kpakpa a kekleekle ɔ se, benɛ i je Makedonia a, asafo ko asafo ko be nɛ e kɛ mi bɔ huɛ ngɛ nɔ́ hami kɛ nɔ́ ngɔmi blɔ fa mi kaa ja nyɛ pɛ; 16 ejakaa benɛ i ngɛ Tɛsalonika a, nyɛ mane mi nɔ́ ko ngɛ ye hiami níhi a he je, pi si kake pɛ, se si enyɔ sɔuu. 17 Pi kaa i ngɛ nike ní ko blɔ hyɛe, se mohu i ngɛ yiblii nɛ woɔ nyɛ kpɛɛ ɔ mi ní fuu ɔ hlae. 18 Se i ngɛ nɔ́ fɛɛ nɔ́ nɛ i hia, nɛ e be nɔ po. Nɔ́ ko he hia we mi hu amlɔ nɛ ɔ nɛ ye nine su níhi nɛ nyɛɛ kɛ tsɔ Epafrodito ɔ nɔ ɔ, e ngɛ via jee liliili, e ji afɔle nɛ sa, nɛ́ Mawu bua jɔ he wawɛɛ. 19 Ye Mawu ɔ hu ma ha nyɛ nyɛ hiami níhi tsuo pɛpɛɛpɛ ngɛ e ní babauu ɔ nya ngɛ hɛ mi nyami mi kɛ gu Kristo Yesu nɔ. 20 Jehanɛ ɔ, a wo wa Mawu nɛ ji Tsɛ ɔ hɛ mi nyami kɛ ya neneene kɛ neneene. Amen. 21 Nyɛ de nɔ klɔuklɔu fɛɛ nɔ klɔuklɔu ngɛ Kristo Yesu mi ɔ ke i biɔ lɛ. Nyɛmimɛ nyumuhi nɛ a kɛ mi ngɛ hiɛ ɔ hu ke a biɔ nyɛ. 22 Ni klɔuklɔu ɔmɛ tsuo, titli ɔ, Kaisare we ɔ mi bimɛ ɔmɛ ke a biɔ nyɛ. 23 Nyɔmtsɛ Yesu Kristo dloomi ɔ kɛ mumi ɔ nɛ nyɛ jeɔ kpo ɔ nɛ hi si.\n^ Hela, “nyɛmi nɛ i kɛ lɛ tloo kuɛpã tso.”\n^ Hela, “nyɛ juɛmi he wami.”\n^ Aloo “juɛe; nyɛɛ ya nɔ nɛ nyɛɛ hi nyɛ yi mi tɛ puee ngɛ ní nɛ ɔmɛ a he.”\n^ Aloo “níhi nɛ i ngɛ ɔ maa su mi.”\nFilipi Bi 4


Te Mafee Tɛŋŋ Mikɛ Mibe Atsu Nii Jogbaŋŋ | Saji Ni Oblahii Kɛ Oblayei Biɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Armenia Azerbaijani Baoule Bicol Bislama Blɔfo Brazil Mumuii Awiemɔ Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Croatia Czech Denmark Dutch Efik Estonia Ewe Faroese Fiji Finland Fon French Ga Georgia Germany Gun Haitian Creole Hebri Hela Hiligaynon Hungary Iban Iloko Indonesia Isoko Italia Japan Kannada Kikamba Kiluba Kinyarwanda Kirghiz Kirundi Korea Latvia Lingala Lithuania Malagasy Malay Malayalam Malta Mam Mambwe-Lungu Maya Myanmar Ndebele (Zimbabwe) Nepali Norway Nzema Okpe Oromo Pangasinan Papiamento (Curaçao) Persia Poland Portugal (Portugal) Portuguese (Brazil) Punjabi Quichua (Imbabura) Rarotongan Romania Russia Serbia (Roma) Serbian (Cyrillic) Seychelles Creole Shona Sinhala Slovak Slovenia Solomon Islands Pidgin Spania Sunda Swahili Sweden Tagalog Tatar Telugu Thailand Tigrinya Tojolabal Tsonga Turkey Twi Ukrain Urdu Urhobo Uzbek Vietnam Waray-Waray Welsh Yoruba Zulu\nMɛni hewɔ esa akɛ okɛ obe atsu nii jogbaŋŋ?\nBe tamɔ shika. Kɛ́ ofite be, ni sɛɛ mli lɛ ehe bahia bo lɛ, onine nyɛŋ ashɛ nɔ dɔŋŋ. Yɛ gbɛ kroko nɔ lɛ, kɛ́ oto obe he gbɛjianɔ jogbaŋŋ lɛ, obaana eko ni okɛtsu nibii ni onáa amɛhe miishɛɛ lɛ ahe nii!\nBiblia shishitoo mla: “Anihaolɔ yɛ nɔ ni eshweɔ, shi fɛɛ sɛɛ lɛ, enáaa nɔ ko, shi mɔdɛŋbɔlɔ lɛ, etsui baanyɔ emli.”—Abɛi 13:4.\nSane lɛ nɔŋŋ ji akɛ: Kɛ́ oto obe he gbɛjianɔ jogbaŋŋ lɛ, ohe fiŋ bo, moŋ lɛ, obaaná be pii kɛfee nibii.\nKɛ́ okase bɔ ni akɛ be tsuɔ nii jogbaŋŋ lɛ, kɛ́ oda lɛ ebaaye ebua bo. Kɛ́ okɛtsu nii jogbaŋŋ lɛ ehãŋ onitsumɔ aje odɛŋ, shi kɛ́ okɛtsuuu nii jogbaŋŋ lɛ onitsumɔ baanyɛ aje odɛŋ. Kɛ́ oyɛ nitsumɔ ni ohe mɛi owo mli lɛ, ani obaahã mɔ ko ni kpeɔ sɛɛ daa kɛbaa nitsumɔ lɛ aya nɔ ahi mli?\nBiblia shishitoo mla: “Mɔ ni yeɔ anɔkwa yɛ nɔ ko bibioo kwraa mli lɛ, eyeɔ anɔkwa yɛ babaoo hu mli.”—Luka 16:10.\nSane lɛ nɔŋŋ ji akɛ: Kɛ́ okɛ obe tsuɔ nii jogbaŋŋ lɛ, ehãa anaa mɔ ni oji.\nEji anɔkwale akɛ, ebɛ mlɛo akɛ mɔ kɛ ebe baatsu nii jogbaŋŋ. Naa gbɛtsĩi nibii fioo komɛi.\nGbɛtsĩi 1: Nanemɛi\n“Kɛ́ minanemɛi kɛɛ mifata amɛhe ni wɔje kpo lɛ, bei pii kɛ́ mibɛ dekã po lɛ, mikɛ amɛ yaa. Bei komɛi lɛ misusuɔ akɛ, ‘Kɛ́ miku misɛɛ miba lɛ, manyɛ magbe nibii ni esa akɛ mafee lɛ anaa.’ Bei pii lɛ, minyɛɛɛ matsu nibii nɛɛ ahe nii, ni ehã nibii amli ewo wu moŋ.”—Cynthia.\nGbɛtsĩi 2: Nibii ni gbalaa jwɛŋmɔ\n“TV kaa mɔ waa. Nibii ni ajieɔ yɛ nɔ lɛ nyɛɔ emɔɔ mɔ, ni ewaa akɛ obaagbe loo obaate shi yɛ sɛɛ.”—Ivy.\n“Mifiteɔ ŋmɛlɛtswai abɔ kɛ́ mikɛ mitablɛt lɛ miitsu nii. Minuɔ fɔyeli he waa, ejaakɛ ja batreɛI lɛ egbo dani mikɛfɔ̃ɔ shi.”—Marie.\nGbɛtsĩi 3: Nii ni afeee yɛ be naa\n“Kɛ́ ahã mi homwɛk loo nɔ kroko ni esa akɛ mafee yɛ be naa lɛ, mitsiɔ mitoɔ. Mifiteɔ be lɛ kɛfeɔ nibii krokomɛi ni sɛɛnamɔ bɛ he kɛyashiɔ be ni esa akɛ mikɛ homwɛk lɛ ayahã lɛ shɛɔ—jeee nɛkɛ kwraa ji bɔ ni esa akɛ akɛ be atsu nii.”—Beth.\nKɛ́ oto obe he gbɛjianɔ jogbaŋŋ lɛ, ohe fiŋ bo, moŋ lɛ, obaaná be pii kɛfee nibii\nŊmalamɔ nibii ni esa akɛ ofee lɛ. Ekomɛi ji shĩa nifeemɔ kɛ́ homwɛk. Ŋmalamɔ be ni esa akɛ oye kɛtsu nibii ni oyɔɔ tsumɔ yɛ otsi pɔtɛɛ ko mli lɛ eko fɛɛ eko oshwie shi.\nBiblia shishitoo mla: “Nyɛkwɛa ni nyɛna nibii ni he hiaa waa lɛ.”—Filipibii 1:10.\nŊmalamɔ nibii ni osumɔɔ feemɔ be ni obɛ nɔ ko tsɔ feemɔ. Nibii nɛɛ ekomɛi ji fesbuk kɛ ehenɔi lɛ kɛ nitsumɔ kɛ TV kwɛmɔ. Kɛfata he lɛ, ŋmalamɔ bei abɔ ni oyeɔ yɛ otsi pɔtɛɛ ko mli lɛ yɛ nibii nɛɛ eko fɛɛ eko he lɛ oshwie shi.\nBiblia shishitoo mla: “Nyɛyaa nɔ nyɛnyiɛa yɛ hiɛshikamɔ mli . . . , nyɛkɛ nyɛbe atsu nii jogbaŋŋ.”—Kolosebii 4:5.\nToo gbɛjianɔ. Kwɛmɔ nibii srɔtoi enyɔ ni oŋmala oshwie shi lɛ. Ani ohã nibii ni he hiaa bo lɛ be falɛ ni sa? Ani esa akɛ ohe be kɛje be ni okɛjieɔ ohiɛtserɛ lɛ mli?\nŊaawoo: Ŋmalamɔ nibii ni oyɔɔ feemɔ yɛ gbi lɛ mli lɛ oshwie shi, kɛ́ ogbe eko naa nɔŋŋ lɛ, tiikimɔ.\nBiblia shishitoo mla: “Mɔdɛŋbɔlɔ gbɛjianɔtoi baaye omanye kɛ̃.”—Abɛi 21:5.\nBɔɔ mɔdɛŋ ni okɛ nɔ ni oŋma lɛ atsu nii. Anɔkwa, bei komɛi lɛ ebaabi ni okaya henaabuamɔi komɛi bɔ ni afee ni onyɛ ofee nibii ni he hiaa bo waa lɛ. Enɛ baahã oná be pii kɛtsu nibii krokomɛi ahe nii, ni omii baashɛ ohe waa.\nBiblia shishitoo mla: “Nyɛhiɛ adɔa nyɛnitsumɔ he, nyɛkɛ nyɛnitsumɔ akashwɛa.”—Romabii 12:11, shishigbɛ niŋmaa.\nJweremɔ ohe—shi gbee onitsumɔ lɛ naa dã. Oblayoo ko ni atsɛɔ lɛ Tara lɛ wie akɛ “Bei komɛi lɛ migbeɔ nibii ni miŋmala ni matsu he nii lɛ enyɔ naa, kɛkɛ lɛ, mikɛɛ akɛ, ‘OK, manyɛ makwɛ TV minitii 15 koni no sɛɛ lɛ matsu nɔ ni eshwɛ lɛ.’ Nɔ ni baa ji minitii 15 lɛ tsɔɔ minitii 30, ni minitii 30 lɛ tsɔɔ ŋmɛlɛtswaa kome, be ni mahɛle shi lɛ miye ŋmɛlɛtswai enyɔ sɔŋŋ kɛkwɛ TV!”\nMɛni baaye abua bo? Buu hiɛtserɛjiemɔ akɛ nɔ ko ni okɛmiijwere ohe akɛni ogbe onitsumɔ lɛ naa lɛ hewɔ—jeee be fɛɛ be esa akɛ ojie ohiɛtserɛ.\nBiblia shishitoo mla: “Nɔ kpakpa ko bɛ kɛhã gbɔmɔ fe . . . ni ená nii ni etsuɔ waa lɛ mli ŋɔɔmɔ.”—Jajelɔ 2:24.\n“Miŋmalaa nibii ni miyɔɔ feemɔ lɛ koni mana nibii ni miyɔɔ feemɔ. Miŋmaa be ni mikɛbaajɔɔ mihe po yɛ mli koni ‘maná hewalɛ kɛtsu nibii krokomɛi ahe nii.’ Kɛ́ mito gbɛjianɔ tamɔ nɛkɛ lɛ eyeɔ ebuaa mi ni minaa hei ni esa akɛ mafee shiŋŋ yɛ kɛ hei ni ehe ebahiaŋ ni mafee shiŋŋ yɛ.”—Cheyenne.\n“Mitsɔse mihe akɛ kɛ́ minyɛɛɛ mafee nɔ ko lɛ, esa akɛ manyɛ mawie. Ebɛ mlɛo akɛ makɛɛ akɛ minyɛŋ mafee, shi kɛ́ akɛɛ mifee nɔ ko, ni mikɛɛ minyɛŋ mafee, ni migbala mli mitsɔɔ mɔ lɛ akɛ mináŋ be ni sa kɛfeŋ lɛ, mɔ lɛ mli fuuu mi.”—Samuel.\n“Kɛ́ mitsi nibii miyɔɔ feemɔ lɛ mito aahu ni ebafa yɛ minɔ lɛ, minaaa be kɛwɔ ni minaaa be kɛgbɔle mikpɔiaŋ hu. Shi bei komɛi lɛ kɛ́ miná be kɛwɔ loo miná be kɛgbɔle mikpɔiaŋ lɛ, kɛ́ je tsɛre lɛ, minyɛɔ mitsuɔ nii jogbaŋŋ ni mináa miishɛɛ. Ehi waa akɛ obaakwɛ ogbɔmɔtsoŋ hewalɛnamɔ jogbaŋŋ.”—Brooklyn.\nNɔ ni Otipɛŋfoi lɛ Kɛɔ yɛ Nii ni Afeee yɛ Be Naa lɛ He


Yaa Nɔ Oba Ohe Shi Kɛ́ Nakai Feemɔ Wa Po | Nikasemɔ\n“Okɛ o-Nyɔŋmɔ lɛ anyiɛ yɛ heshibaa mli!”—MIKA 6:8.\nLALAI: 48, 95\nMƐƐ GBƐ NƆ HESHIBAA BAANYƐ AYE ABUA WƆ NI . . .\nwɔtsu nitsumɔi ni akɛwoɔ wɔdɛŋ lɛ jogbaŋŋ?\nwɔmli akafu kɛ́ mɛi wie amɛshi wɔ, loo wɔwo wɔhe nɔ kɛ́ amɛjie wɔyi?\nwɔkpɛ yiŋ ni ja yɛ saji ahe?\n1-3. Mɛni gbalɔ ni jɛ Yuda lɛ efeee? Ni mɛni jɛ mli kɛba? (Kwɛmɔ mfoniri ni yɔɔ nikasemɔ lɛ shishijee lɛ.)\nBE KO lɛ, Israel Maŋtsɛ Yerobeam fee afɔleshãa latɛ ko kɛhã amaga jamɔ yɛ Betel. No hewɔ lɛ, Yehowa tsu gbalɔ ko kɛtee eŋɔɔ koni eyawie eshi lɛ yɛ nɔ ni efee lɛ hewɔ. Gbalɔ ni baa ehe shi nɛɛ bo Yehowa toi ni eyajaje Nyɔŋmɔ sane lɛ. Maŋtsɛ lɛ mli fu lɛ, shi Yehowa bu ehe koni maŋtsɛ lɛ akaye lɛ awui.—1 Maŋ. 13:1-10.\n2 Yehowa wo gbalɔ oblanyo nɛɛ kita akɛ, ‘ekaye nii ni ekanu nu hu yɛ Israel, ni asaŋ ekatsɔ gbɛ ni etsɔ nɔ kɛtee lɛ nɔ’ kɛku esɛɛ. Be ni ekuɔ esɛɛ lɛ, nuumo ko ni kɛɛ Yehowa gbalɔ ji lɛ lɛ kɛ lɛ bakpe, ni elaka lɛ. Enɛ hewɔ lɛ, gbalɔ lɛ kɛ nuumo lɛ tee nuumo lɛ shĩa ni eyaye nii ni enu nu. Yehowa nyaaa nɔ ni gbalɔ oblanyo nɛɛ fee lɛ he. No hewɔ lɛ, be ni eyaa shĩa lɛ, jata ko kɛ lɛ bakpe yɛ gbɛ lɛ nɔ ni egbe lɛ.—1 Maŋ. 13:11-24.\n3 Biblia lɛ etsɔɔɔ wɔ nɔ hewɔ ni gbalɔ nɛɛ ni tsutsu ko lɛ ebaa ehe shi lɛ yabo nuumo lɛ moŋ toi fe Yehowa. Shi eeenyɛ efee akɛ, ehiɛ kpa nɔ akɛ esa akɛ ‘ekɛ Nyɔŋmɔ anyiɛ yɛ heshibaa mli.’ (Kanemɔ Mika 6:8.) Wiemɔ ni akɛtsu nii yɛ Biblia lɛ mli akɛ ‘wɔkɛ Nyɔŋmɔ anyiɛ’ lɛ tsɔɔ akɛ, esa akɛ wɔkɛ wɔhiɛ afɔ̃ enɔ, wɔfi e-Nɔyeli lɛ sɛɛ, ni wɔkɛ egbɛtsɔɔmɔi atsu nii. Kɛ́ wɔbaa wɔhe shi lɛ, wɔkɛ wɔ-Nyɔŋmɔ Ofe ni sumɔɔ wɔ lɛ baagba sane daa yɛ sɔlemɔ mli. Nakai kulɛ esa akɛ gbalɔ lɛ afee. Kulɛ ebaanyɛ ebi Yehowa kɛji gbɛtsɔɔmɔi ni ekɛhã lɛ lɛ etsake. Shi Ŋmalɛi lɛ etsɔɔɔ akɛ efee nakai. Wɔ hu bei komɛi kɛ́ ehe bahia ni wɔkpɛ wɔyiŋ lɛ, ewaa kɛhãa wɔ akɛ wɔbaana nɔ ni Yehowa miisumɔ ni wɔfee. Shi kɛ́ wɔbaa wɔhe shi lɛ, wɔbaabi Yehowa ni etsɔɔ wɔ gbɛ koni wɔkakpɛ yiŋ gbonyo.\n4 Yɛ nikasemɔ ni tsɔ hiɛ lɛ mli lɛ, wɔna nɔ hewɔ ni ehe miihia ni wɔba wɔhe shi, kɛ nibii ni kɛ́ wɔfee lɛ, ebaatsɔɔ akɛ wɔbaa wɔhe shi. Kɛ̃lɛ, mɛɛ shihilɛi komɛi hãa anaa kɛji wɔbaa wɔhe shi aloo wɔwoɔ wɔhe nɔ? Ni kɛ́ wɔkɛ shihilɛi nɛɛ ateŋ eko kpe lɛ, mɛni baaye abua wɔ ni wɔya nɔ wɔba wɔhe shi? Yɛ nikasemɔ nɛɛ mli lɛ, wɔbaasusu shihilɛi nɛɛ ateŋ etɛ ahe, ni wɔkwɛ bɔ ni wɔbaafee wɔba wɔhe shi yɛ eko fɛɛ eko mli.—Abɛi 11:2.\nKƐ́ WƆSHIHILƐ TSAKE\n5, 6. Mɛni Barzilai fee kɛtsɔɔ akɛ ebaa ehe shi?\n5 Bɔ ni wɔfeɔ wɔnii wɔhãa kɛ́ wɔshihilɛ loo nitsumɔ ni akɛwo wɔdɛŋ lɛ tsake lɛ hãa anaa kɛji wɔbaa wɔhe shi aloo wɔwoɔ wɔhe nɔ. Susumɔ David naanyo ko ni atsɛɔ lɛ Barzilai lɛ he okwɛ. Be ko lɛ, David fɔ̃ lɛ nine ni ebahi emasɛi yɛ maŋtsɛ shĩa lɛ. Enɛ ji hegbɛ wulu diɛŋtsɛ. Shi no mli lɛ, Barzilai eye afii 80, no hewɔ lɛ, ekpɛlɛɛɛ David ninefɔ̃ɔ lɛ nɔ. Ekɛɛ David akɛ, akɛni egbɔ hewɔ lɛ, esumɔɔɔ ni eyatsɔɔ jatsu ehãa lɛ yɛ maŋtsɛ shĩa lɛ. No hewɔ lɛ, ekɛɛ lɛ ni ekɛ Kimham moŋ aya. Eeenyɛ efee akɛ, Kimham ji ebihii lɛ ateŋ mɔ kome.—2 Sam. 19:32-38.\n6 Yiŋ ni Barzilai kpɛ lɛ hi waa. Jeee nitsumɔ ni akɛbaawo edɛŋ yɛ maŋtsɛ shĩa lɛ naa foi ni eetao ejo, aloo lɛ diɛŋtsɛ eshĩa mli ni eetao ehi ni ejɔɔ ehe lɛ hewɔ ekpɛlɛɛɛ David ninefɔ̃ɔ lɛ nɔ lɛ. Moŋ lɛ, ehe shi ni ebaa lɛ hewɔ. Eyɔse akɛ, he ni eda eshɛ lɛ, jeee nɔ fɛɛ nɔ ebaanyɛ etsu. (Kanemɔ Galatiabii 6:4, 5.) Wɔbaanyɛ wɔkase enɔkwɛmɔnɔ kpakpa lɛ. Esaaa akɛ wɔhãa sɔɔmɔ hegbɛ ko ni wɔtaoɔ lɛ heɔ wɔjwɛŋmɔ fɛɛ, ni asaŋ esaaa akɛ wɔshweɔ akɛ wɔhe gbɛ́i. Kɛjeee nakai lɛ, wɔbaana wɔhe tsɔ, wɔkɛ wɔnyɛmimɛi lɛ baashi akaŋ, ni sɛɛ mli lɛ, wɔnine baanyɛ shi. (Gal. 5:26) Kɛ́ wɔbaa wɔhe shi lɛ, wɔkɛ wɔjwɛŋmɔ baama nɔ ni wɔ kɛ wɔnyɛmimɛi lɛ fɛɛ baanyɛ atsu kɛwo Nyɔŋmɔ hiɛ nyam lɛ nɔ, ni wɔbaakwɛ nɔ ni wɔbaanyɛ wɔfee kɛye wɔbua mɛi krokomɛi.—1 Kor. 10:31.\n7, 8. Mɛɛ gbɛ nɔ heshibaa baanyɛ aye abua wɔ ni wɔkɛ wɔhe akafɔ̃ wɔ diɛŋtsɛ wɔhe nɔ?\n7 Kɛ́ atu sɔ̃i pii awo wɔdɛŋ lɛ, bei pii lɛ, ehãa wɔnáa hegbɛ yɛ mɛi anɔ, ni enɛ baanyɛ ahã ewa kɛhã wɔ akɛ wɔbaaba wɔhe shi. Be ni Nehemia nu akɛ mɛi ni yɔɔ Yerusalem lɛ kɛ naagbai miikpe lɛ, esɔle ekpa Yehowa fai ni eye ebua amɛ. (Neh. 1:4, 11) Yehowa bo esɔlemɔ lɛ toi. Maŋtsɛ Artashasta wo lɛ amralo yɛ nakai kpokpaa lɛ nɔ. Gbɛhe nɛɛ hã ehe gbɛ́i, ená nii, ni ená hegbɛi wuji. Kɛ̃lɛ, edamɔɔɔ lɛ diɛŋtsɛ eniiashikpamɔi kɛ hesai anɔ ekpɛɛɛ eyiŋ yɛ saji ahe. Moŋ lɛ, ekɛ Nyɔŋmɔ nyiɛ. Ebi Nyɔŋmɔ gbɛtsɔɔmɔ, ni ekane Nyɔŋmɔ Mla lɛ be fɛɛ be. (Neh. 8:1, 8, 9) Nehemia yeee mɛi krokomɛi anɔ nuŋtsɔmɛi asane, moŋ lɛ, esɔmɔ amɛ ni ekpaaa gbɛ akɛ ebaaná nɔ ko yɛ amɛhe.—Neh. 5:14-19.\n8 Wɔbaanyɛ wɔkase nɔ ko yɛ Nehemia sane lɛ mli. Kɛ́ atsake nitsumɔ ni wɔtsuɔ lɛ, aloo atu sɔ̃i babaoo awo wɔdɛŋ lɛ, esa akɛ wɔkwɛ jogbaŋŋ ni wɔkɛ wɔhe akafɔ̃ wɔniiashikpamɔi kɛ hesai anɔ. Akɛ nɔkwɛmɔnɔ lɛ, ani osɔleɔ dani okpɛɔ oyiŋ yɛ saji ahe? Aloo okpɛɔ oyiŋ yɛ saji ahe dani osɔleɔ ni Yehowa ajɔɔ yiŋkpɛɛ lɛ nɔ? Kɛ́ asafoŋ onukpa ji bo lɛ, ani osɔleɔ dani otsuɔ asafoŋ nitsumɔi srɔtoi lɛ ahe nii? Kɛ́ wɔbaa wɔhe shi lɛ, wɔkɛ wɔhe efɔŋ wɔ diɛŋtsɛ wɔhe nɔ. Wɔbaahã ehi wɔjwɛŋmɔŋ akɛ, Nyɔŋmɔ he esa kwraa fe wɔ. No hewɔ lɛ, kɛ́ wɔtsu nitsumɔ ko aahu po lɛ, be fɛɛ be ni wɔbaatsu lɛ, esa akɛ wɔbi Nyɔŋmɔ ni eye ebua wɔ. (Kanemɔ Abɛi 3:5, 6.) Esaaa akɛ nitsumɔi srɔtoi ni akɛwo wɔdɛŋ lɛ hãa wɔnuɔ he akɛ wɔnɔ kwɔlɔ fe wɔweku lɛ loo wɔsafo lɛ mli bii lɛ. Moŋ lɛ, esa akɛ wɔkɛ wɔnyɛmimɛi lɛ afee ekome, ni wɔteŋ mɔ fɛɛ mɔ atsu nitsumɔi srɔtoi ni akɛwo edɛŋ lɛ he nii jogbaŋŋ.—1 Tim. 3:15.\nKƐ́ MƐI WIE AMƐSHI WƆ ALOO AMƐJIE WƆYI\n9, 10. Mɛɛ gbɛ nɔ heshibaa baaye abua wɔ kɛ́ mɔ ko wie wɔhiɛ yɛ efɔŋ ko ni wɔfeko lɛ he?\n9 Kɛ́ mɔ ko wie eshi wɔ, loo ewie wɔhiɛ yɛ efɔŋ ko ni wɔfeko lɛ he lɛ, eyɛ dɔlɛ waa. Hana kɛ shihilɛ ko ni tamɔ nakai kpe. No mli lɛ, efɔɔɔ, ni ebienyɛ Penina yeɔ ehe fɛo. Eyɛ mli akɛ no mli lɛ ewu lɛ sumɔɔ lɛ waa moŋ, shi sane nɛɛ ye etsui waa, ni efite emiishɛɛ fɛɛ. Sɛɛ mli be ni esɔleɔ yɛ kpeebuu lɛ, Osɔfonukpa Eli folɔ enaa akɛ etɔ dãa. Kwɛ bɔ ni enɛ baadɔ lɛ ahã! Kɛ̃lɛ, Hana ye emumɔ nɔ, ni ejɛ bulɛ mli ekɛɛ Eli akɛ etɔko dãa. Enɛ hãa wɔnaa akɛ ebaa ehe shi waa. Sɛɛ mli lɛ, esɔle kɛjie Yehowa yi. Aŋma sɔlemɔ nɛɛ afɔ̃ shi yɛ Biblia lɛ mli. Nibii ni ewie yɛ mli lɛ hãa wɔnaa akɛ eyɛ hemɔkɛyeli, ni ehiɛ sɔ nibii ni Yehowa fee ehã lɛ lɛ.—1 Sam. 1:5-7, 12-16; 2:1-10.\n10 Kɛ́ wɔbaa wɔhe shi lɛ, ‘wɔkɛ ekpakpa baaye efɔŋ nɔ kunim.’ (Rom. 12:21) Nibii fɔji eyi Satan je lɛ mli obɔ. No hewɔ lɛ, esa akɛ wɔmia wɔhiɛ waa ni wɔkawo wɔtsui la yɛ dɔlɛ nii ni mɛi ni yɔɔ je lɛ mli lɛ feɔ amɛshiɔ wɔ lɛ ahewɔ. (Lala 37:1) Bei komɛi lɛ, wɔnyɛmimɛi Kristofoi lɛ hu feɔ wɔ dɔlɛ nii, ni enɛ baanyɛ agba wɔnaa kwraa fe nɔ ni wɔkɛkpeɔ yɛ je lɛ mli lɛ po. Kɛ́ eba lɛ nakai lɛ, esa akɛ wɔba wɔhe shi ni wɔkase Yesu. Biblia lɛ wie yɛ ehe akɛ: “Be ni ajɛɔ lɛ lɛ, ejɛɛɛ mɔ ko etooo najiaŋ . . . , shi moŋ etu ehe ewo mɔ ni kojoɔ yɛ jalɛ naa lɛ dɛŋ.” (1 Pet. 2:23) Yesu le akɛ, oweletɔɔ lɛ, Yehowa nɔ ni. (Rom. 12:19) Wɔ hu esa akɛ wɔba wɔhe shi ni ‘wɔkɛ efɔŋ akato efɔŋ najiaŋ.’—1 Pet. 3:8, 9.\n11, 12. (a) Kɛ́ ajie wɔ yi loo awo wɔyiteŋ mulu lɛ, mɛni wɔbaanyɛ wɔfee kɛtsɔɔ akɛ wɔbaa wɔhe shi? (b) Mɛɛ gbɛ nɔ wɔbaanyɛ wɔtsɔ wɔhesaamɔ kɛ wɔnifeemɔi krokomɛi fɛɛ anɔ wɔhã ana akɛ wɔbaa wɔhe shi?\n11 Bɔ ni wɔfeɔ wɔnii wɔhãa kɛ́ mɛi jie wɔyi loo amɛwo wɔyiteŋ mulu lɛ baanyɛ ahã ana kɛji wɔbaa wɔhe shi aloo wɔwoɔ wɔhe nɔ. Susumɔ Ester he okwɛ. Ehe yɛ fɛo waa diɛŋtsɛ. Ahala lɛ afata yei krokomɛi ni he yɔɔ fɛo yɛ Persia Nɔyeli lɛ mli fɛɛ lɛ ahe, ni akɛ afi muu yakpa amɛ mui srɔtoi ni baahã amɛhe afee fɛo waa. Yei krokomɛi lɛ fee nɔ fɛɛ nɔ ni amɛbaanyɛ koni maŋtsɛ lɛ asumɔ amɛ. Shi Ester hu? Yɛ bɔ ni ajie eyi lɛ fɛɛ sɛɛ lɛ, esubaŋ tsakeee. Be ni maŋtsɛ lɛ hala lɛ akɛ eŋa po lɛ, etee nɔ eba ehe shi, ekɛ mɛi ye yɛ mlihilɛ mli, efó mɛi krokomɛi anɔ mli, ni ejie bulɛ kpo.—Ester 2:9, 12, 15, 17.\nAni wɔhesaamɔ tsɔɔ akɛ wɔbuɔ Yehowa kɛ mɛi krokomɛi, aloo etsɔɔ akɛ wɔwoɔ wɔhe nɔ? (Kwɛmɔ kuku 12)\n12 Kɛ́ wɔbaa wɔhe shi lɛ, wɔhesaamɔ kɛ wɔnifeemɔi krokomɛi fɛɛ baahã ana akɛ, wɔbuɔ wɔhe ni wɔbuɔ mɛi krokomɛi hu. Yɛ nɔ najiaŋ ni wɔbaafee fuu loo wɔbaafee nibii ni baahã mɛi agbala amɛjwɛŋmɔ kɛba wɔnɔ bɔ ni esaaa koni amɛsumɔ wɔsane lɛ, esa akɛ wɔjie “mumɔ ni yɔɔ kpoo ni he jɔ” moŋ kpo. (Kanemɔ 1 Petro 3:3, 4; Yer. 9:23, 24) Bɔ ni wɔfeɔ wɔnii wɔhãa kɛ nibii ni wɔwieɔ lɛ hãa anaa bɔ ni wɔnaa wɔhe wɔhãa. Akɛ nɔkwɛmɔnɔ lɛ, ekolɛ sɔɔmɔ hegbɛ ko ni wɔyɔɔ, sane ko ni wɔle, loo nyɛmimɛi komɛi ni yɔɔ sɔɔmɔ hegbɛi wuji ni wɔle amɛ lɛ hewɔ lɛ, wɔbaawie nibii ni tsɔɔ akɛ esoro wɔ kwraa. Aloo kɛ́ wɔkɛ mɛi tsu nɔ ko he nii ni eye omanye, ni wɔmiigbala mli wɔmiitsɔɔ mɔ ko lɛ, ekolɛ wɔbaawie lɛ tamɔ nɔ ni wɔ pɛ wɔtsu. Shi susumɔ Yesu he okwɛ. Etsɛ Hebri Ŋmalɛi lɛ asɛɛ yɛ ewiemɔi amli. Mɛni hewɔ efee nakai? Efee nakai ejaakɛ esumɔɔɔ ni etoibolɔi lɛ náa jwɛŋmɔ lɛ akɛ lɛ diɛŋtsɛ eyiŋ etoɔ ewieɔ lɛ. Moŋ lɛ, eesumɔ ni amɛna akɛ, nibii ni etsɔɔ amɛ lɛ fɛɛ jɛ Yehowa ŋɔɔ.—Yoh. 8:28.\nKƐ́ WƆMIIKPƐ WƆYIŊ\n13, 14. Mɛɛ gbɛ nɔ heshibaa baanyɛ aye abua wɔ ni wɔkpɛ yiŋ ni ja yɛ saji ahe?\n13 Shihilɛ kroko ni baanyɛ ahã ana kɛji wɔbaa wɔhe shi ji, kɛ́ wɔmiikpɛ wɔyiŋ yɛ sane ko he, loo kɛ́ yiŋ ni mɛi krokomɛi baakpɛ yɛ sane ko he lɛ baasa wɔhe. Wɔbaanyɛ wɔkase bɔfo Paulo yɛ enɛ gbɛfaŋ. Be ni eyɔɔ Kaisarea lɛ, gbalɔ Agabo kɛɛ lɛ akɛ, kɛ́ etee Yerusalem lɛ, abaamɔ lɛ, ni ekolɛ abaagbe lɛ. Akɛni nyɛmimɛi ni yɔɔ jɛmɛ lɛ sumɔɔɔ ni ebaa lɛ nakai hewɔ lɛ, amɛkpa lɛ fai ni ekaya Yerusalem. Shi Paulo hãaa amɛwiemɔ lɛ awo ehe gbeyei, ni yɛ nakai beiaŋ nɔŋŋ lɛ, ekɛ ehe efɔ̃ɔɔ lɛ diɛŋtsɛ ehe nɔ. Moŋ lɛ, ekɛ ehiɛ fɔ̃ Yehowa nɔ, ni etswa efai shi akɛ, ekɔɔɔ he eko nɔ ni Yehowa baaŋmɛ gbɛ akɛ eba enɔ lɛ, ebaatsu nitsumɔ ni akɛwo edɛŋ lɛ kɛyawula shi. No hewɔ lɛ, ekpɛ eyiŋ akɛ ebaaya. Akɛni nyɛmimɛi lɛ hu baa amɛhe shi hewɔ lɛ, be ni amɛna nakai lɛ, amɛfi eyiŋkpɛɛ lɛ sɛɛ ni amɛhã etee Yerusalem.—Bɔf. 21:10-14.\n14 Saji komɛi yɛ ni wɔleee bɔ ni amɛnaa baayakpa ahã, ni kɛ́ wɔle po lɛ, nɔ ko bɛ ni wɔbaanyɛ wɔfee yɛ he. Kɛ̃lɛ, heshibaa baanyɛ aye abua wɔ ni wɔkpɛ yiŋ ni ja yɛ saji nɛɛ ahe. Akɛ nɔkwɛmɔnɔ lɛ, ekolɛ wɔmiitao wɔkɛ wɔhe awo be fɛɛ sɔɔmɔ nitsumɔ lɛ mli. Shi ekolɛ wɔbaabi wɔhe akɛ, ‘Ni kɛ́ hela mɔ mi hu? Te mafee tɛŋŋ maye mabua mifɔlɔi ni egbɔlɔ lɛ? Namɔ baakwɛ mi kɛ́ migbɔ?’ Wɔnyɛŋ wɔle sanebimɔi nɛɛ ahetoo, ekɔɔɔ he eko bɔ ni wɔbaasɔle loo wɔbaafee niiamlitaomɔ yɛ he wɔhã. (Jaj. 8:16, 17) Kɛ̃lɛ, kɛ́ wɔkɛ wɔhiɛ fɔ̃ Yehowa nɔ lɛ, wɔbaakpɛlɛ nɔ akɛ nibii komɛi yɛ ni wɔnyɛŋ he nɔ ko wɔfee. Wɔbaafee niiamlitaomɔ, wɔbaabi mɛi ŋaawoo, ni wɔbaasɔle wɔbi Yehowa ni etsɔɔ wɔ gbɛ. Nibii nɛɛ baaye abua wɔ ni wɔkpɛ wɔyiŋ bɔ ni kɛ Nyɔŋmɔ mumɔ lɛ kpãa gbee. (Kanemɔ Jajelɔ 11:4-6.) Kɛkɛ lɛ, Yehowa baanyɛ ajɔɔ wɔ ni ehã wɔyiŋkpɛɛ lɛ aye omanye, aloo ebaanyɛ eye ebua wɔ fiofio koni wɔtsake otii ni wɔkɛmamɔ wɔhiɛ lɛ.—Abɛi 16:3, 9.\nMƐNI BAAYE ABUA WƆ NI WƆYA NƆ WƆBA WƆHE SHI\n15. Mɛɛ gbɛ nɔ kɛ́ wɔsusu Yehowa he lɛ, ebaaye ebua wɔ ni wɔya nɔ wɔba wɔhe shi?\n15 Wɔna faŋŋ akɛ, heshibaa he yɛ sɛɛnamɔ waa. No hewɔ lɛ, mɛni baaye abua wɔ ni wɔya nɔ wɔba wɔhe shi? Hã wɔsusu nibii ejwɛ ni baaye abua wɔ lɛ ahe. Klɛŋklɛŋ lɛ, esa akɛ wɔsusu Yehowa he, ni wɔjwɛŋ sui kpakpai babaoo ni eyɔɔ lɛ anɔ waa. No baahã wɔna akɛ, enɔ kwɔ kwraa fe wɔ. (Yes. 8:13) Esa akɛ wɔhã ehi wɔjwɛŋmɔ mli akɛ, Nyɔŋmɔ Ofe lɛ diɛŋtsɛ wɔkɛnyiɛ lɛ, jeee gbɔmɔ ko loo ŋwɛibɔfo ko. Kɛ́ wɔsusu enɛ he lɛ, ebaatsirɛ wɔ ni ‘wɔba wɔhe shi yɛ enine ni wa lɛ shishi.’—1 Pet. 5:6.\n16. Mɛɛ gbɛ nɔ kɛ́ wɔjwɛŋ Nyɔŋmɔ suɔmɔ lɛ nɔ lɛ, ebaatsirɛ wɔ ni wɔba wɔhe shi?\n16 Nɔ ni ji enyɔ ni baaye abua wɔ ni wɔya nɔ wɔba wɔhe shi ji, ni wɔbaajwɛŋ Yehowa suɔmɔ lɛ nɔ. Bɔfo Paulo wie akɛ, Yehowa kɛ “woo kpele” hãa wɔgbɔmɔtso lɛ henii ni hiɛ bɛ nyam tsɔ lɛ. (1 Kor. 12:23, 24) Yɛ gbɛ ni tamɔ nakai nɔŋŋ nɔ lɛ, eyɛ mli akɛ wɔteŋ mɔ fɛɛ mɔ yɛ gbɔjɔmɔi moŋ, shi Yehowa sumɔɔ wɔ fɛɛ. Ekɛ wɔ etooo mɛi krokomɛi ahe, ni kɛ́ wɔtɔ̃ po lɛ, eyaa nɔ ejieɔ suɔmɔ kpo etsɔɔ wɔ. Enɛ hewɔ lɛ, wɔyɛ nɔmimaa akɛ, ebaaya nɔ ehi wɔmasɛi, ekɔɔɔ he eko he ni wɔsɔmɔɔ yɛ.\n17. Kɛ́ wɔkɛ wɔjwɛŋmɔ ma sui kpakpai ni wɔnyɛmimɛi lɛ jieɔ lɛ kpo lɛ anɔ lɛ, mɛɛ gbɛ nɔ wɔbaaná he sɛɛ?\n17 Nɔ ni ji etɛ ni baaye abua wɔ ni wɔba wɔhe shi ji, ni wɔkɛ wɔjwɛŋmɔ baama sui kpakpai ni wɔnyɛmimɛi lɛ jieɔ lɛ kpo lɛ anɔ, tamɔ bɔ ni Yehowa hu feɔ lɛ. Yɛ nɔ najiaŋ ni be fɛɛ be lɛ, wɔbaahã mɛi ana akɛ wɔ esa akɛ wɔtsɔɔ amɛ nɔ ni amɛfee loo wɔ wɔyɔɔ hegbɛ yɛ amɛnɔ lɛ, esa akɛ wɔhã amɛtsɔɔ amɛsusumɔi, ni wɔkashashao shi akɛ wɔbaakpɛlɛ amɛsusumɔi lɛ anɔ. (Abɛi 13:10) Kɛ́ mɛi krokomɛi anine shɛ sɔɔmɔ hegbɛ ko nɔ lɛ, wɔkɛ amɛ baanya, ni wɔbaada Yehowa shi akɛ ehã wɔ kɛ wɔnyɛmimɛi ni yɔɔ jeŋ fɛɛ lɛ hegbɛ ni wɔsɔmɔ lɛ.—1 Pet. 5:9.\n18. Mɛni baaye abua wɔ ni wɔtsɔse wɔhenilee koni no aye abua wɔ ni wɔya nɔ wɔba wɔhe shi?\n18 Nɔ ni ji ejwɛ ni baaye abua wɔ ni wɔya nɔ wɔba wɔhe shi ji, ni wɔkɛ Biblia mli shishitoo mlai baatsɔse wɔhenilee. Biblia mli shishitoo mlai baahã wɔsusu nii ahe, ni wɔnu nii ahe tamɔ Yehowa. Kɛ́ wɔkase nii daa, wɔsɔle, ni wɔkɛ nɔ ni wɔkaseɔ lɛ tsu nii lɛ, fiofio lɛ, wɔbaaná henilee kpakpa, ni wɔnifeemɔi kɛ wɔyiŋkpɛi baasa Nyɔŋmɔ hiɛ. (1 Tim. 1:5) Wɔbaana mɛi krokomɛi akɛ amɛnɔ kwɔlɔ fe wɔ. Yehowa ewo shi akɛ kɛ́ wɔfee nakai lɛ, ‘ebaagbe wɔtsɔsemɔ lɛ naa,’ koni wɔya nɔ wɔjie heshibaa kɛ sui kpakpai krokomɛi akpo.—1 Pet. 5:10.\n19. Mɛni baaye abua wɔ ni wɔya nɔ wɔba wɔhe shi kɛya naanɔ?\n19 Ani okaiɔ gbalɔ lɛ ni jɛ Yuda ni wɔwie ehe yɛ nikasemɔ nɛɛ shishijee lɛ? Akɛni eyaaa nɔ ebaaa ehe shi hewɔ lɛ, wekukpaa ni yɔɔ ekɛ Nyɔŋmɔ teŋ lɛ fite, ni ewala ŋmɛɛ lɛ. Kɛ̃lɛ, Nyɔŋmɔ tsuji anɔkwafoi babaoo ni hi shi yɛ blema kɛ mɛi ni yɔɔ ŋmɛnɛ lɛ, anɔkwɛmɔnii kpakpai lɛ hãa wɔnaa akɛ, wɔbaanyɛ wɔya nɔ wɔba wɔhe shi. Kɛ́ wɔtee nɔ wɔkɛ Yehowa nyiɛ lɛ, wɔbaaya nɔ wɔba wɔhe shi. (Abɛi 8:13) Eji hegbɛ ni nɔ bɛ ni wɔná akɛ wɔkɛ Yehowa baanyiɛ ekɔɔɔ he eko shihilɛ mli ni wɔyɔɔ, ni wɔhiɛ sɔɔ hegbɛ nɛɛ waa. Nyɛhãa wɔtswaa wɔfai shi akɛ, wɔbaaya nɔ wɔfee nɔ fɛɛ nɔ ni wɔbaanyɛ ni wɔkɛ Yehowa anyiɛ yɛ heshibaa mli kɛya naanɔ.


Yesu Ya Nazaret Kpe He ɔ | Yesu Si Himi Ngɛ Zugba a Nɔ\nYesu Ya Nazaret Kpe He ɔ\nYESU KANE YESAYA WOMI Ɔ\nNAZARET BI ƆMƐ KA KAA A MAA GBE YESU\nNazaret ma a mi tsuo pee hoo. Loko Yesu maa ya Yohane ngɔ kaa e baptisi lɛ ɔ, jinɛ kapitɛ ji lɛ ngɛ Nazaret. Se amlɔ nɛ ɔ lɛɛ a le lɛ kaa e peeɔ nyakpɛ ní. Ma a mi bi ɔmɛ ngɛ blɔ hyɛe kaa e maa pee nyakpɛ ní ngɛ lejɛ ɔ.\nBenɛ a na kaa Yesu yaa kpe he ɔ, a blɔ hyɛmi ɔ mi ba wa wawɛɛ. Nɔ́ nɛ a pɔɔ peemi ngɛ kpe he ɔ ji kaa, a sɔleɔ nɛ a kaneɔ Mose womi ɔmɛ kaa bɔ nɛ a peeɔ “daa Hejɔɔmi ligbi ɔ.” (Bɔfo Ɔmɛ A Ní Tsumi 15:21) A kaneɔ gbali ɔmɛ a womi ɔmɛ hulɔ. Benɛ Yesu te si nɛ e maa kane ngmami ɔ, e na nihi fuu nɛ e le mɛ kɛ je e jokuɛyo mi nɛ mɛ hu a hii si ngɛ ni ɔmɛ a kpɛti. A ha lɛ gbalɔ Yesaya womi ɔ. E bli kɛ ya he ko nɛ a tu Nɔ nɛ a ngɔ Yehowa mumi ɔ kɛ pɔ lɛ nu ɔ he munyu ngɛ ɔ. A ngma jamɛ a munyu ɔ ngɛ Yesaya 61:1, 2.\nYesu kane kaa Nɔ nɛ a wo e he si ɔ maa fiɛɛ he yemi kɛ ha nihi nɛ a ngɔ mɛ nyɔguɛ, kɛ nihi nɛ a hɛngmɛ yu ɔ, nɛ be maa su nɛ Yehowa ma he e ma a yi wami. Benɛ Yesu kane Yesaya womi ɔ ta a, e ngɔ womi ɔ kɛ ha tsɔlɔ ɔ, nɛ e hi si. Nɔ tsuaa nɔ bɔni lɛ hyɛmi too. Kɛkɛ nɛ e tu munyu saii, nɛ lɔ ɔ se ɔ e de ke: “Mwɔnɛ ɔ ligbi nɛ ɔ, ngmami nɛ ɔ ba mi, nɛ nyɛ nu kɛ nyɛ tue.”—Luka 4:21.\n“Munyuhi nɛ a he jua wa nɛ je e nya” a ha nɛ ni ɔmɛ tsuo a nya kpɛ a he, nɛ a bi a sibi ke: “Anɛ pi Yosef bi ɔ ji nɛ ɔ lo?” Se Yesu yɔse kaa a ngɛ hlae nɛ e pee nyakpɛ níhi kaa ní nɛmɛ nɛ a nu kaa e pee ɔ. Enɛ ɔ he ɔ, e de mɛ ke: “I heɔ yeɔ kaa nyɛ maa bu mi abɛ nɛ ɔ ke, ‘Tsopatsɛ, tsa mo nitsɛ o he.’ Nyɛ ma de mi hulɔ ke níhi nɛ nyɛ nu nɛ i pee ngɛ Kapernaum ɔ, ma pee ngɛ hiɛmɛ nɛ ɔ, ngɛ imi nitsɛ ye ma mi.’” (Luka 4:22, 23) Yesu kpɔ mi bi ɔmɛ a susu kaa e sa nɛ e ko pee nyakpɛ ní ngɛ e ma a mi kekle konɛ e ma mi bi ɔmɛ nɛ a ná he se. Jehanɛ hu ɔ, a susu kaa Yesu bui mɛ.\nBenɛ Yesu na a juɛmi ɔ, e de mɛ blema sane komɛ nɛ ya nɔ ngɛ Israel. E de mɛ ke, gbalɔ Eliya be ɔ mi ɔ, yalɔyihi babauu ngɛ Israel, se a tsɔ we Eliya kɛ yɛ a ti nɔ ko nɔ ko ngɔ. Mohu ɔ, e ya yalɔyo ko nɛ pi Israel no ji lɛ nɛ e hi Zarefat ngɛ Sidon ɔ ngɔ, nɛ lejɛ ɔ Eliya ya pee nyakpɛ ní ngɛ kɛ he nɔ ko yi wami. (1 Matsɛmɛ 17:8-16) Ngɛ gbalɔ Elisha be ɔ mi hu ɔ, nihi fuu ngɛ Israel nɛ he womi nɔ hiɔ yaya ngɛ a he, se gbalɔ ɔ tsa we a ti nɔ ko nɔ ko pe Naeman nɛ e ji Siria no ɔ pɛ.—2 Matsɛmɛ 5:1, 8-14.\nBenɛ ni ɔmɛ na kaa Yesu ngɛ tsɔɔe kaa a foɔ mɛ pɛ a nɔ mi, nɛ a be hemi kɛ yemi ɔ, kɛ a pee a ní ha kɛɛ? Nihi nɛ a ngɛ kpe he ɔ a mi mi fu, nɛ a fie lɛ kɛ je ma a mi. Nazaret ma a ngɛ yoku nɔ. Enɛ ɔ he ɔ, a nu lɛ kɛ je ma a mi kɛ ho kɔ̃ ɔ nya ya, nɛ a bɔ mɔde kaa a ma tsitsɛɛ lɛ kɛ wo kɔ̃ ɔ mi. Se Yesu je a dɛ slɔkee, nɛ e pue nɔ kɛ ho Kapernaum ya ngɛ Galilea.\nMɛni he je nɛ Nazaret ma a mi pee hoo ɔ?\nBenɛ nihi bu Yesu tue ɔ, mɛni a de, nɛ mɛni lɛ ha nɛ a mi mi fu ɔ?\nMɛni Nazaret bi ɔmɛ ka kaa a maa pee Yesu?


Nɔnai Fɛɛ Anaagbee Eshɛ Etã!\nKANEMƆ YƐ Afrikaans Albania Amharic Arabic Armenia Armenia (West) Aymara Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hela Hiligaynon Hungary Igbo Iloko Indonesia Italia Japan Kazakh Kikuyu Kinyarwanda Kirghiz Kirundi Korea Kwangali Lingala Lithuania Luo Malagasy Malta Mizo Moore Myanmar Ngabere Norway Nzema Oromo Ossetia Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tatar Telugu Thailand Tigrinya Tsonga Turkey Twi Ukrain Uruund Vietnam Wayuunaiki Xhosa Yoruba Zulu\nFeemɔ ohe mfoniri okwɛ ni oyɛ jeŋ ko ni nɔnaa bɛ mli lɛ mli—jeŋ ko ni awuiyeli, tai, hela, kɛ adebɔɔ naa osharai bɛ mli. Susumɔ he okwɛ ni daa leebi kɛ́ ote shi lɛ, ehe ehiaaa ni ogbaa ohe naa yɛ shika, niiamlijiemɔ, loo nɔnyɛɛ ko kwraa he. Ani nibii nɛɛ hi tsɔ fe bɔ ni ebaanyɛ eba mli? Anɔkwa, gbɔmɔ ko bɛ, ni adesa gbɛjianɔtoo ko hu bɛ ni baanyɛ ekɛ shihilɛi nɛɛ aba. Shi Nyɔŋmɔ ewo shi akɛ ebaajie nibii fɛɛ ni haa adesai naa nɔ lɛ kɛjɛ shihilɛ mli, ni nibii ni wɔsusu he yɛ sane ni tsɔ hiɛ lɛ mli lɛ hu fata he. Kadimɔ Nyɔŋmɔ Wiemɔ, ni ji Biblia lɛ mli shiwoi ni nyiɛ sɛɛ nɛɛ:\nNƆYELI KPAKPA NÍ BAAYE NƆ\n“Nyɔŋmɔ ní yɔɔ ŋwɛi lɛ aaatee maŋtsɛyeli ko shi ama shi ni efiteŋ dɔŋŋ kɛaatee naanɔ, ni ashiŋ maŋtsɛyeli nɛɛ ahaŋ maŋ kroko; eeejwara maŋtsɛyelii nɛɛ fɛɛ wɔtsɔwɔtsɔ, ni eeekpata amɛhiɛ, shi lɛ diɛŋtsɛ lɛ eeedamɔ shi kɛaatee naanɔ.”—Daniel 2:44.\nNyɔŋmɔ Maŋtsɛyeli lɛ ji ŋwɛi nɔyeli. Enɔyelɔ ni ahala, ni ji Yesu Kristo lɛ baaye adesai anɔyelii fɛɛ anajiaŋ, ni ebaakwɛ koni afee Nyɔŋmɔ suɔmɔnaa nii yɛ shikpɔŋ nɛɛ nɔ taakɛ afeɔ yɛ ŋwɛi lɛ. (Mateo 6:9, 10) Adesa nɔyeli ko kwraa ebayeŋ nɔyeli nɛɛ najiaŋ, ejaakɛ eji “Nuŋtsɔ kɛ yiwalaherelɔ Yesu Kristo naanɔ maŋtsɛyeli.” Ebaakwɛ koni aná toiŋjɔlɛ ni sɛɛ efooo.—2 Petro 1:11.\nAPASA JAMƆ EHIŊ SHI DƆŊŊ\n“Satan diɛŋtsɛ tsakeɔ ehe etsɔɔ la bɔfo; no hewɔ lɛ kɛ́ esɔɔlɔi lɛ hu tsakeɔ amɛhe feɔ tamɔ jalɛ sɔɔlɔi lɛ, ejeee nɔ ko wulu ko; amɛ lɛ amɛnaagbee baafee bɔ ni amɛnitsumɔi lɛ yɔɔ lɛ.”—2 Korintobii 11:14, 15.\nAbaakpa apasa jamɔ he mama koni ana akɛ eji Abonsam nitsumɔ, ni abaajie lɛ yɛ shihilɛ mli kwraa. Hetsɛ̃ kɛ lashishwiemɔ ni jamɔi kɛbaa lɛ fɛɛ sɛɛ baafo. Enɛ baaha mɛi ni sumɔɔ “anɔkwa Nyɔŋmɔ hiɛkãlɔ lɛ” aná hegbɛ amɛkɛ “hemɔkɛyeli kome” asɔmɔ lɛ yɛ “mumɔ kɛ anɔkwale mli.” Mɛɛ toiŋjɔlɛ kɛ ekomefeemɔ po enɛ kɛbaaba nɛkɛ!—1 Tesalonikabii 1:9; Efesobii 4:5; Yohane 4:23.\nEMUU NI ADESA YEEE LƐ SƐƐ BAAFO KWRAA\n“Nyɔŋmɔ diɛŋtsɛ kɛ amɛ aaahi shi. Ni Nyɔŋmɔ aaatsumɔ amɛhiɛaŋ yaafonui fɛɛ, ni gbele bɛ dɔŋŋ, ni ŋkɔmɔyeli ko kɛ bolɔmɔ ko kɛ nɔnaa ko hu bɛ dɔŋŋ; ejaakɛ tsutsu nii lɛ eho etee.”—Kpojiemɔ 21:3, 4.\nYehowa Nyɔŋmɔ baatsɔ e-Bi, Yesu ni kɛ ewala ha yɛ adesai ahewɔ lɛ nɔ, eha enɛ aba mli. (Yohane 3:16) Yɛ Yesu nɔyeli shishi lɛ, akɛ adesai baaba emuuyeli mli. Nɔnaa ko ehiŋ shi dɔŋŋ, ejaakɛ “Nyɔŋmɔ diɛŋtsɛ kɛ amɛ aaahi shi” ni eeetsumɔ “amɛhiɛaŋ yaafonui fɛɛ.” Etsɛŋ ni emuu ni adesai yeee kɛ nɔnaa fɛɛ baaho aya; “jalɔi lɛ, shikpɔŋ lɛ aaatsɔ amɛnɔ̃ ni amɛaahi nɔ daa.”—Lala 37:29.\nABAAJIE MUMƆI FƆJI YƐ SHIHILƐ MLI\n“[Yesu Kristo] mɔ drako lɛ, blema onufu lɛ ni ji diabolo (abonsam) kɛ satan lɛ, ni efi lɛ afii akpe, ni eŋɔ lɛ ewo bu kwɔŋkwɔŋ lɛ mli, ni eŋa eyi ni esɔo naa, koni ekashishiu jeŋmaji lɛ dɔŋŋ kɛyashi beyinɔ ni aaagbe afii akpe lɛ naa; ni no sɛɛ lɛ ja afɛ̃ne lɛ be fioo ko.”—Kpojiemɔ 20:2, 3.\nKɛ́ afimɔ Satan kɛ daimonioi lɛ, ni aŋɔ amɛ awo “bu kwɔŋkwɔŋ lɛ” mli, ni ji shihilɛ ni amɛnyɛŋ nɔ ko kwraa amɛfee yɛ mli lɛ, Satan nifeemɔi lɛ fɛɛ sɛɛ baafo. Amɛnyɛŋ amɛkɛ amɛhewalɛ gbonyo lɛ akudɔ adesai anifeemɔi dɔŋŋ. Kwɛ bɔ ni wɔtsui baanyɔ wɔmli aha akɛ wɔbaahi jeŋ ko ni Satan kɛ mumɔi fɔji lɛ bɛ nɔ hewalɛ dɔŋŋ lɛ mli!\n“NAAGBEE GBII LƐ” ASƐƐ BAAFO\n“Naagbee gbii lɛ” baaba enaagbee kɛ nɔ ni Yesu tsɛ lɛ akɛ “amanehulu babaoo” loo amanehulu kpeteŋkpele lɛ. Ekɛɛ akɛ: “No be lɛ mli lɛ amanehulu babaoo aaaba, ní anako nɔ dã kɛjɛ je lɛŋ shishijee mli kɛbashi ŋmɛnɛŋmɛnɛ, ni asaŋ anaŋ enɔ gbi ko gbi ko dɔŋŋ.”—Mateo 24:21.\nEbaafee amanehulu kpeteŋkpele kɛ shishinumɔ akɛ haomɔi ni eko bako daŋ baaba. Enɛ baaba naagbee kɛ “Nyɔŋmɔ Ofe lɛ gbi wulu lɛ nɔ ta” ni ale lɛ jogbaŋŋ akɛ “Harmagedon” lɛ.—Kpojiemɔ 16:14, 16.\nGbɔmɛi ni yɔɔ je lɛŋ he fɛɛ he ni sumɔɔ jalɛnifeemɔ lɛ miikpa nibii agbɛjianɔtoo fɔŋ nɛɛ naagbee gbɛ. Bo lɛ susumɔ jɔɔmɔi ni mɛɔ amɛ yɛ Nyɔŋmɔ Maŋtsɛyeli lɛ shishi lɛ fioo komɛi ahe okwɛ.\nNYƆŊMƆ BAAFEE NƆ NI FE NAKAI PO!\nAbaabaa “asafo babaoo” ko yi kɛya toiŋjɔlɛ jeŋ hee ko mli: Nyɔŋmɔ Wiemɔ lɛ kɛɔ akɛ “asafo babaoo” ko baaje “amanehulu kpeteŋkpele lɛ mli,” ni abaabaa amɛyi kɛya jalɛ jeŋ hee ko mli. (Kpojiemɔ 7:9, 10, 14; 2 Petro 3:13) Amɛbaakɛɛ akɛ amɛyibaamɔ lɛ jɛ Yesu Kristo, “Nyɔŋmɔ toobi lɛ ni wóɔ je lɛ he esha lɛ kɛyaa lɛ.”—Yohane 1:29.\nAbaaná Nyɔŋmɔ tsɔsemɔ he sɛɛ babaoo: Yɛ jeŋ hee lɛ mli lɛ, “shikpɔŋ lɛ nɔ aaayi obɔ kɛ Yehowa he nilee.” (Yesaia 11:9) Nɔ ni baafata tsɔsemɔ ni Nyɔŋmɔ kɛbaaha lɛ he ji bɔ ni akɛ gbɔmɛi kɛ adebɔɔ nii krokomɛi fɛɛ baahi shi yɛ toiŋjɔlɛ mli aha. Nyɔŋmɔ ewo shi akɛ: “Miji Yehowa, o-Nyɔŋmɔ lɛ, mɔ ni tsɔɔo nii ni hi hao, mɔ ni tsɔɔo gbɛ ní onyiɛ nɔ lɛ.”—Yesaia 48:17.\nAbaatee suɔlɔi ni egboi lɛ ashi kɛjɛ gbohii abui amli: Beni Yesu yɔɔ shikpɔŋ lɛ nɔ lɛ, etee enaanyo Lazaro shi kɛjɛ gbohii ateŋ. (Yohane 11:1, 5, 38-44) No hewɔ lɛ, ekɛ no tsɔɔ akɛ, ebaafee nɔ ni fe nakai po yɛ Nyɔŋmɔ Maŋtsɛyeli lɛ shishi.—Yohane 5:28, 29.\nToiŋjɔlɛ kɛ jalɛnifeemɔ baahi shi kɛya naanɔ: Yɛ Kristo nɔyeli lɛ shishi lɛ, abaajie mlakwamɔ yɛ shihilɛ mli. Te wɔfeɔ tɛŋŋ wɔleɔ? Wɔleɔ enɛ, ejaakɛ Yesu nyɛɔ enaa mɛi atsuiŋ, ni ekɛ nakai nyɛmɔ lɛ baatsu nii kɛkojo jalɔi kɛ efɔŋfeelɔi lɛ. Aŋmɛŋ mɛi ni ekpɛlɛɛɛ akɛ amɛbaatsake amɛgbɛ fɔŋ lɛ gbɛ koni amɛhi Nyɔŋmɔ jeŋ hee lɛ mli.—Lala 37:9, 10; Yesaia 11:3, 4; 65:20; Mateo 9:4.\nBiblia gbalɛi babaoo ni tsɔɔ jɔɔmɔi ni kã wɔhiɛ lɛ fioo komɛi kɛkɛ ahe wɔsusu nɛɛ. Kɛ́ Nyɔŋmɔ Maŋtsɛyeli lɛ bɔi shikpɔŋ lɛ nɔ nɔyeli lɛ, ‘hejɔlɛ loo toiŋjɔlɛ babaoo’ baahi shi kɛya naanɔ. (Lala 37:11, 29) Abaajie nibii fɛɛ ni haa adesai piŋɔ loo amɛnáa nɔ lɛ kɛjɛ shihilɛ mli. Nyɔŋmɔ diɛŋtsɛ ewo he shi akɛ: “Naa, miifee nii fɛɛ ehee. . . . Nɛkɛ wiemɔi nɛɛ anɔkwa wiemɔi ni ma shi shiŋŋ ni.”—Kpojiemɔ 21:5.\nKɛmaje Mɔ Ko Kɛmaje Mɔ Ko Nɔnai Fɛɛ Anaagbee Eshɛ Etã!


Namɛi Hiɛ Anɔkwa Jamɔ Lɛ?\n1. Mɛni esa akɛ wɔfee koni wɔsa Nyɔŋmɔ hiɛ?\nKƐ́ WƆMIITAO ni wɔná wɔkɛ Nyɔŋmɔ teŋ wekukpaa ni miishɛɛ kɛ suɔmɔ yɔɔ mli lɛ mli ŋɔɔmɔ lɛ, no lɛ esaaa akɛ wɔkɛ apasa jamɔ náa nɔ ko feemɔ kwraa. Esa akɛ wɔkɛ wɔhe awo anɔkwa jamɔ mli. Ŋmɛnɛ, gbɔmɛi akpekpei abɔ ni yɔɔ shikpɔŋ lɛ nɔ fɛɛ miifee nakai.\n2. Nɛgbɛ anyɛɔ anaa Yehowa Odasefoi yɛ, ni mɛ-ni ji amɛnitsumɔ?\n2 Taakɛ Biblia lɛ gba efɔ̃ shi lɛ, anɔkwa jálɔi lɛ feɔ gbɔmɛi “asafo babaoo” ní jɛ “jeŋmaŋ fɛɛ jeŋmaŋ kɛ akutsei kɛ maji kɛ majianɔ wiemɔi amli.” (Kpojiemɔ 7:9) Yehowa Odasefoi akpekpei abɔ kɛ ekãa miiye amɛmiibua mɛi krokomɛi, yɛ shikpɔji 235 nɔ, koni amɛbale Yehowa gbɛ̀i kɛ etaomɔ nii ni suɔmɔ yɔɔ mli lɛ.\nAnɔkwa Jálɔi lɛ Ayɔsemɔ\n3. Namɔ Odasefoi lɛ kɛ amɛjamɔ haa, ni mɛɛ jamɔi nɛkɛ amɛtsiɔ amɛhe kɛjɛɔ he?\n3 Odasefoi lɛ kpɛlɛɔ nɔ akɛ Yehowa pɛ ji mɔ ni esa akɛ ajá. Amɛkulaaa shi amɛhaaa amagai loo jamɔ mli mfonirii. (1 Yohane 5:21) Amɛkɛ woo haaa mɛi ni egboi lɛ kɛtsɔ kpeshii kɛ kusum nifeemɔi krokomɛi ní woɔ apasa jamɔ mli hemɔkɛyelii kɛ “daimonioi atsɔɔmɔi” ahe hewalɛ ní amɛkɛ amɛhe aaawo mli lɛ nɔ. (1 Timoteo 4:1) Shi kɛlɛ, amɛshɛjeɔ mɛi ni nɔ̃ enyɔ amɛhiŋmɛiiaŋ lɛ amii kɛtsɔ shiwoo ni Nyɔŋmɔ kɛha akɛ ebaatee mɛi ni egboi lɛ ashi kɛba paradeiso shikpɔŋ nɔ ní amɛgbálaa mli amɛtsɔɔ amɛ lɛ nɔ.—Yohane 5:28, 29; Bɔfoi lɛ Asaji 24:15.\n4. Mɛni ji Nyɔŋmɔ webii ashidaamɔ yɛ ŋkunyaayeli he?\n4 Odasefoi lɛ kɛ amɛhe wooo ashwaifeemɔ, ŋkunyaayeli, loo ayɛkpɛmɔ mli kwraa, ejaakɛ amɛle akɛ nɛkɛ nibii nɛɛ jɛɔ Abonsam ŋɔɔ. Amɛkɛ amɛhiɛ efɔ̃ɔɔ ŋkunyaayeli nɔ akɛ ebaabu amɛhe—amɛkɛ amɛhiɛ fɔ̃ɔ Yehowa nɔ.—Abɛi 18:10.\n5. Yehowa Odasefoi ‘jɛɛɛ je lɛ mli’ yɛ mɛɛ gbɛ nɔ?\n5 Yesu wie akɛ ekaselɔi lɛ baafee mɛi ni ‘jɛɛɛ je lɛ mli.’ (Yohane 17:16) Yesu diɛŋtsɛ kpoo akɛ ekɛ ehe baawo egbii lɛ amli maŋkwramɔ saji amli. (Yohane 6:15) Nakai nɔŋŋ Odasefoi hu kɛ amɛhe wooo maŋkwramɔ saji, maŋhedɔɔ, kɛ jeŋ nɛŋ kui ateŋ basabasafeemɔi amli. Shi kɛlɛ, amɛwoɔ amɛtooi ni amɛyeɔ maŋ ní amɛyɔɔ nɔ lɛ nɔ mlai anɔ.—Yohane 15:19; Romabii 13:1, 7.\n6. Mɛɛ gbɛtsɔɔmɔi Nyɔŋmɔ tsuji nyiɛɔ sɛɛ yɛ gbalashihilɛ kɛ gbalamlitsemɔ gbɛfaŋ?\n6 Akɛni Odasefoi boɔ nɔyeli lɛ gbɛtsɔɔmɔi atoi hewɔ lɛ, amɛkwɛɔ ni amɛkɛ amɛgbalashihilɛ woɔ mla shishi. (Tito 3:1) Amɛfeɔ toiboo amɛhaa Nyɔŋmɔ gbɛtsɔɔmɔ, ni no hewɔ lɛ amɛkɛ amɛhe wooo yei pii kɛ shihilɛ mli. (1 Timoteo 3:2) Kɛfata he lɛ, akɛni amɛkɛ Biblia shishitoo mlai tsuɔ nii yɛ amɛshihilɛ mli hewɔ lɛ, efɔɔɔ kaa akɛ Nyɔŋmɔ tsuji agbalashihilɛ mli baatse.\n7. Odasefoi jieɔ suɔmɔ kpo amɛtsɔɔ amɛhe yɛ mɛɛ gbɛ nɔ?\n7 Odasefoi jieɔ suɔmɔ kpo amɛtsɔɔ amɛhe. Nɛkɛ suɔmɔ nɛɛ, kɛ suɔmɔ hu ní amɛyɔɔ kɛha Nyɔŋmɔ lɛ feɔ amɛ ekome yɛ anɔkwa nyɛmifeemɔ mli, eyɛ mli akɛ amɛjɛ wekui kɛ jeŋmaji babaoo mli. Kɛ́ amanehulu ko ba aloo hiamɔ ko te shi lɛ, Odasefoi ahe feɔ oyá ni amɛyayeɔ amɛbuaa amɛnyɛmimɛi lɛ. Odasefoi jieɔ suɔmɔ kpo yɛ bɔ ni amɛhiɔ shi amɛhaa lɛ mli.—Yohane 13:35.\nYehowa Odasefoi efee ekome ákɛ nyɛmimɛi yɛ jeŋ muu fɛɛ\n8. Mɛɛ nifeemɔi fɔji Nyɔŋmɔ webii tsiɔ amɛhe kɛjɛɔ he?\n8 Yehowa webii bɔɔ mɔdɛŋ waa ni amɛhiɔ shi akɛ mɛi ni yeɔ anɔkwa, kɛ jalɔi. Amɛtsiɔ amɛhe kɛjɛɔ juu, malemɔ, jeŋba shara, dãatɔɔ, kɛ nitsumɔ mli nifeemɔ ní etsɔɔɔ anɔkwayeli lɛ ahe. Wumɛi eyiii amɛŋamɛi. Dani amɛaatsɔmɔ Odasefoi lɛ, kulɛ amɛteŋ mɛi komɛi feɔ nɛkɛ nibii nɛɛ, shi kɛtsɔ Yehowa yelikɛbuamɔ nɔ lɛ, amɛkpa. ‘Aju amɛhe’ yɛ Nyɔŋmɔ hiɛ.—1 Korintobii 6:9-11.\nMɛi ni Feɔ Nyɔŋmɔ Suɔmɔnaa Nii\n9. Mɛni wolo ko wie yɛ Afrika mumɔŋ sɔlemɔi lɛ ahe?\n9 Yɛ anɔkwale mli lɛ, jamɔi pii kɛɔ akɛ amɛhiɛ anɔkwale lɛ. Ekolɛ, amɛwieɔ nitsumɔi wuji ni amɛtsu lɛ ahe ni amɛkɛfiɔ amɛwiemɔ lɛ sɛɛ. Ákɛ nɔkwɛmɔnɔ lɛ, yɛ nɔ ni atsɛɔ amɛ mumɔŋ sɔlemɔi yɛ Afrika lɛ agbɛfaŋ nɛkɛ lɛ, wolo ko kɛɔ akɛ: “Nɔ ni akɛbaye ŋkunyaayelɔi loo tsofatsɛmɛi anitsumɔ najiaŋ ji [Kristofoi akui heei ní eba lɛ]. . . . Amɛkɛɔ akɛ amɛgbaa ni amɛfeɔ naakpɛɛ nii. Gbalɔi ni yɔɔ amɛteŋ lɛ kɛɔ akɛ amɛnaa ninaai ni amɛtsɔɔ lamɔi ashishi. Amɛkɛ nu krɔŋkrɔŋ, mu krɔŋkrɔŋ, lamulu, kɛnɛrɛi kɛ ohɛ tsuɔ nii ni amɛkɛtsáa mɛi ni amɛkɛtsĩɔ helai anaa.”\n10, 11. Mɛni hewɔ nibii ni atsɛɔ amɛ naakpɛɛ nibii ŋmɛnɛ lɛ etsɔɔɔ akɛ jamɔ ko jɛ Nyɔŋmɔ ŋɔɔ lɛ?\n10 Nɛkɛ jamɔi nɛɛ amli bii kɛɔ akɛ naakpɛɛ nii ji nɔ ni maa nɔ mi akɛ Nyɔŋmɔ jɔɔmɔ yɛ amɛjamɔ lɛ nɔ. Shi nɔ ni amɛtsɛɔ lɛ naakpɛɛ nii lɛ emaaa nɔ mi akɛ jamɔ ko náa Yehowa nɔkpɛlɛmɔ. Satan kɛ hewalɛ haa apasa jálɔi komɛi ni amɛkɛtsuɔ ‘hewalɛ nitsumɔi.’ (2 Tesalonikabii 2:9) Kɛfata he lɛ, Biblia lɛ egba efɔ̃ shi akɛ naakpɛɛ nikeenii ní jɛ Nyɔŋmɔ ŋɔɔ, tamɔ gbalɛ, lilɛii srɔtoi awiemɔ, kɛ nilee krɛdɛɛ ní aaaná lɛ fɛɛ ‘sɛɛ baafo.’—1 Korintobii 13:8.\n11 Yesu bɔ kɔkɔ akɛ: “Jeee mɔ fɛɛ mɔ ni kɛɔ mi akɛ: Nuntsɔ, Nuntsɔ! lɛ, aaabote ŋwɛi maŋtsɛyeli lɛ mli; shi moŋ mɔ ni feɔ mitsɛ ni yɔɔ ŋwɛi lɛ suɔmɔnaa nii lɛ. Mɛi pii aaakɛɛ mi yɛ no gbi lɛ nɔ akɛ: Nuntsɔ, Nuntsɔ! ani jeee bo ogbɛi lɛ mli wɔgba yɛ, ni ogbɛi lɛ mli wɔfamɔ daimonioi yɛ, ni ogbɛi lɛ mli wɔfee hewalɛ nibii pii yɛ lo? Ni no lɛ magba mli makɛɛ amɛ akɛ: Mileee nyɛ kwraa, nyɛjea minɔ nyɛyaa, nyɛ mɛi ni nyɛtsuɔ nibii ni ejaaa gbɛ!”—Mateo 7:21-23.\n12. Namɛi baabote ŋwɛi Maŋtsɛyeli lɛ mli?\n12 Belɛ, namɛi baabote ŋwɛi Maŋtsɛyeli lɛ mli mɔ? Amɛji mɛi ni feɔ Yehowa suɔmɔnaa nii lɛ.\nNyɔŋmɔ Maŋtsɛyeli lɛ Shiɛlɔi\n13. Mɛɛ nitsumɔ Nyɔŋmɔ efã ewebii akɛ amɛtsu ŋmɛnɛ, ni namɛi ji mɛi ni tsuɔ?\n13 Mɛni ji Nyɔŋmɔ suɔmɔnaa nii kɛha ewebii ŋmɛnɛ? Yesu kɛɛ akɛ: “Aaashiɛ maŋtsɛyeli lɛ he sanekpakpa nɛɛ atsɔɔ je nɛŋ fɛɛ, ni akɛye jeŋmaji lɛ fɛɛ odase.” (Mateo 24:14) Enɛ ji nitsumɔ ni Yehowa Odasefoi kɛ ekãa diɛŋtsɛ tsuɔ lɛ.\n14. Mɛni ji Nyɔŋmɔ Maŋtsɛyeli lɛ, ni namɛi baaye nɔ yɛ Maŋtsɛyeli lɛ mli?\n14 Yehowa Odasefoi jajeɔ Nyɔŋmɔ Maŋtsɛyeli lɛ amɛtsɔɔ yɛ “je nɛŋ fɛɛ” akɛ eji ŋwɛi nɔyeli ni baaye shikpɔŋ muu lɛ fɛɛ nɔ yɛ jalɛ naa. Amɛtsɔɔ akɛ Yehowa ehala Kristo Yesu akɛ nakai Maŋtsɛyeli lɛ nɔ Maŋtsɛ, ni eyɛ ehefatalɔi nɔyelɔi 144,000 ní ahala amɛ kɛjɛ adesai ateŋ.—Daniel 7:14, 18; Kpojiemɔ 14:1, 4.\n15. Mɛɛ nibii Maŋtsɛyeli lɛ baakpata fɛɛ hiɛ?\n15 Odasefoi kɛ Biblia lɛ tsuɔ nii ni amɛkɛtsɔɔ mɛi akɛ Nyɔŋmɔ Maŋtsɛyeli lɛ baakpata Satan gbɛjianɔtoo muu lɛ fɛɛ hiɛ. Abaajie apasa jamɔ kɛ etsɔɔmɔi ní gbeɔ Nyɔŋmɔ he guɔ, ní ewoɔ Abonsam hiɛ nyam lɛ fɛɛ kɛya kwraa! (Kpojiemɔ 18:8) Abaajie adesai anɔyelii, ní teɔ shi woɔ Nyɔŋmɔ lɛ hu fɛɛ kɛya kwraa!—Daniel 2:44.\n16. Namɛi baafee Yesu Kristo shishibii, ni nɛgbɛ amɛbaahi?\n16 Kɛfata he lɛ, Yehowa Odasefoi haa aleɔ akɛ Kristo Yesu kɛ sɛɛnamɔi ni yɔɔ nyam diɛŋtsɛ baaba abaha mɛi fɛɛ ni feɔ nɔ ni Nyɔŋmɔ taoɔ lɛ. Amɛbaafee eshishibii yɛ shikpɔŋ lɛ nɔ. Biblia lɛ woɔ shi akɛ: “Eeejie ohiafoi ni bolɔɔ lɛ, kɛ nɔnalɔ ni bɛ bualɔ lɛ. Eeena ohiafo kɛ mɔ ni efĩ lɛ lɛ mɔbɔ, ni ehere mɛi ni efĩ amɛ lɛ asusumai ayiwala.”—Lala 72:12, 13.\n17. Namɛi ji mɛi pɛ ni jajeɔ Nyɔŋmɔ Maŋtsɛyeli lɛ amɛtsɔɔ?\n17 Gbɔmɛi akuu kroko ko bɛ ní feɔ Nyɔŋmɔ suɔmɔnaa nii kɛtsɔ Maŋtsɛyeli sanekpakpa lɛ shiɛmɔ nɔ. Yehowa Odasefoi pɛ ji mɛi ni haa aleɔ Nyɔŋmɔ Maŋtsɛyeli lɛ he sane yɛ shikpɔŋ muu lɛ fɛɛ nɔ.


Kpojiemɔ 3 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nSaji ni akɛmaje Sarde (1-6), Filadelfia (7-13), Laodikea (14-22)\n3 “Ŋmaa oyahã Sarde asafo lɛ bɔfo lɛ akɛ: Nii ni mɔ ni hiɛ Nyɔŋmɔ mumɔi kpawo lɛ kɛ ŋulamii kpawo lɛ kɛɛ nɛ: ‘Mile onifeemɔi lɛ, akɛ ohiɛ gbɛ́i* akɛ ohiɛ kã, shi ogbo. 2 Hã ohiɛ ahi ohe nɔ, ní owaje nii ni eshwɛ ni heɔ agboi lɛ, ejaakɛ minako akɛ otsu onitsumɔi lɛ jogbaŋŋ kɛmɔ shi* yɛ mi-Nyɔŋmɔ lɛ hiɛ. 3 No hewɔ lɛ, yaa nɔ ohã nɔ ni oná kɛ nɔ ni onu lɛ ahi ojwɛŋmɔ mli,* ní oya nɔ ohiɛ mli, ní otsake otsui. Anɔkwa, kɛ́ ohiɛ etsɛ̃ɛɛ lɛ, maba tamɔ julɔ, ni oleŋ nɔ ŋmɛlɛtswaa nɔ ni maba onɔ lɛ kwraa. 4 “‘Kɛ̃lɛ, oyɛ aŋkroaŋkroi fioo komɛi* yɛ Sarde ní buleee amɛtadei lɛ, ni amɛkɛ mi baanyiɛ yɛ atadei yɛji amli, ejaakɛ amɛsa nakai. 5 No hewɔ lɛ, mɔ ni yeɔ kunim lɛ, abaawo lɛ atadei yɛji, ni migbeŋ* egbɛ́i yɛ wala wolo lɛ mli kɔkɔɔkɔ, shi moŋ matsĩ egbɛ́i lɛ tã yɛ mi-Tsɛ kɛ ebɔfoi* lɛ ahiɛ. 6 Mɔ ni yɔɔ toi lɛ, hã enu nɔ ni mumɔ lɛ kɛɔ asafoi lɛ.’ 7 “Ŋmaa oyahã Filadelfia asafo lɛ bɔfo lɛ akɛ: Nii ni mɔ ni yɔɔ krɔŋkrɔŋ, anɔkwafo lɛ, mɔ ni hiɛ David samfee lɛ, mɔ ni gbeleɔ ni mɔ ko ŋaaa, ní eŋaa hu ni mɔ ko gbeleee lɛ kɛɛ nɛ: 8 ‘Mile onifeemɔi lɛ—naa! mikɛ shinaa ni agbele ema ohiɛ, ni mɔ ko nyɛŋ aŋa. Ni mile akɛ hewalɛ fioo oyɔɔ, ni oye miwiemɔ lɛ nɔ, ni okwako migbɛ́i lɛ. 9 Naa! Mahã mɛi ni jɛ Satan kpeehe lɛ ní kɛɔ akɛ Yudafoi ji amɛ, ni kɛ̃lɛ amɛjeee, shi malemɔ moŋ amɛmaleɔ lɛ—naa! mahã amɛba ní amɛbakoto onaji anaa, ni mahã amɛle akɛ misumɔɔ bo. 10 Akɛni oye mishifimɔ lɛ he wiemɔ lɛ nɔ* hewɔ lɛ, mi hu mikɛ bo baato yɛ kaa ŋmɛlɛtswaa lɛ ní baaba shikpɔŋ muu lɛ fɛɛ nɔ, koni akɛka mɛi ni yɔɔ shikpɔŋ lɛ nɔ lɛ mli. 11 Miiba oya. Yaa nɔ ohiɛ nɔ ni oyɔɔ lɛ mli, koni mɔ ko mɔ ko akashɔ̃ okekere lɛ. 12 “‘Mɔ ni yeɔ kunim lɛ—mafee lɛ akulashiŋ yɛ mi-Nyɔŋmɔ lɛ sɔlemɔwe lɛ mli, ni ejeŋ kpo kɛjɛŋ mli dɔŋŋ, ni maŋma mi-Nyɔŋmɔ lɛ gbɛ́i kɛ mi-Nyɔŋmɔ lɛ maŋ lɛ, ni ji Yerusalem Hee lɛ ní jɛɔ ŋwɛi ekpelekeɔ shi kɛjɛɔ mi-Nyɔŋmɔ lɛ ŋɔɔ lɛ gbɛ́i, kɛ mi diɛŋtsɛ migbɛ́i hee lɛ, yɛ enɔ. 13 Mɔ ni yɔɔ toi lɛ, hã enu nɔ ni mumɔ lɛ kɛɔ asafoi lɛ.’ 14 “Ŋmaa oyahã Laodikea asafo lɛ bɔfo lɛ akɛ: Nii ni Amen lɛ, anɔkwa odasefonyo ní yeɔ anɔkwa lɛ, Nyɔŋmɔ nibɔɔ lɛ shishijee lɛ kɛɛ nɛ: 15 ‘Mile onifeemɔi lɛ, akɛ obɛ ŋanii ni odɔko klakla hu. Miná ni kulɛ ofee ŋanii aloo odɔ klakla. 16 No hewɔ lɛ, akɛni kulɔkulɔ oyɔɔ ni obɛ ŋanii ni odɔko klakla hu hewɔ lɛ, mibafɛ̃ bo yɛ midaaŋ mashwie. 17 Ejaakɛ okɛɔ akɛ: “Niiatsɛ ji mi ni miyɛ nii ni nɔ ko nɔ ko ehiaaa mi,” shi oleee akɛ ooye awerɛho ni onii hu yɛ mɔbɔ ni ohiafo kɛ shwilafo kɛ heyayaiatsɛ ji bo, 18 miiwo bo ŋaa akɛ ohé shika tsuru ní atsuu he yɛ la mli yɛ miŋɔɔ koni otsɔ niiatsɛ, kɛ atadei yɛji koni owo ní akana oyayaiaŋ hiɛgbele lɛ, kɛ hiŋmɛi tsofa ní okɛkpa ohiŋmɛii anɔ koni ona nii. 19 “‘Mɛi fɛɛ ni midɔɔ amɛhe lɛ, mikuneɔ* amɛ ni mitsɔseɔ amɛ. No hewɔ lɛ, ohiɛ adɔ ní otsake otsui. 20 Naa! midamɔ shinaa lɛ naa miishi.* Kɛ́ mɔ ko nu migbee ní egbele shinaa lɛ, maba eshĩa lɛ ni mikɛ lɛ baabaye gbɛkɛ niyenii lɛ, ni lɛ hu ekɛ mi baaye. 21 Mɔ ni yeɔ kunim lɛ, mahã ekɛ mi ata mimaŋtsɛ sɛi lɛ nɔ, tamɔ bɔ nɔŋŋ ni mi hu miye kunim ní mikɛ mi-Tsɛ ta emaŋtsɛ sɛi lɛ nɔ lɛ. 22 Mɔ ni yɔɔ toi lɛ, hã enu nɔ ni mumɔ lɛ kɛɔ asafoi lɛ.’”\n^ Aloo “ale bo.”\n^ Aloo “otsu onitsumɔi lɛ ogbe naa.”\n^ Aloo “yaa nɔ okai nɔ ni oná kɛ nɔ ni onu lɛ.”\n^ Sht. ŋm., “gbɛ́ii fioo komɛi.”\n^ Aloo “mitsumɔŋ.”\n^ Aloo “eŋwɛibɔfoi.”\n^ Aloo eeenyɛ efee akɛ, “Akɛni onyiɛ shifimɔ he nɔkwɛmɔnɔ ní mifee lɛ sɛɛ.”\n^ Aloo “mijajeɔ.”\n^ Aloo “miitswa kɔkɔɔkɔ.”


Kpɔmi Nɔ́ ɔ Nɛ Ma Ha Nɛ Wa Ná Neneene Wami ɔ Ji Nike Ní Ko Nɛ Se Be\nNike Ní Ko Nɛ Se Be\nMELE Ɔ nɛ a kɛ ngɛ Jordan hae ɔ ji pɛnsle nya hlɔmi nɔ́. Eko ɔ, o naa nike ní nɛ ɔ kaa nɔ́ ko nɛ e he jua wɛ tsɔ. Se Jordan bua jɔ nike ní nɛ ɔ he wawɛɛ. Jordan de ke: “Nyumu nɔkɔtɔma ko nɛ wa weku ɔ le lɛ nɛ a tsɛɛ lɛ ke Russell lɛ ke mi nɔ́ nɛ ɔ benɛ i ji jokuɛyo ɔ.” Benɛ Russell gbo se ɔ, Jordan ná le kaa Russell ye bua e nɛnɛ kɛ e fɔli ɔmɛ wawɛɛ benɛ a ya je si himi ko nɛ mi wa mi ɔ. Jordan de hu ke: “Amlɔ nɛ ɔ nɛ i ba le Russell he ní fuu ɔ, ye bua jɔ nike ní ɔ he wawɛɛ pe sa a.”\nJordan níhi a si kpami ɔ tsɔɔ kaa eko ɔ, ni komɛ maa na nike ní ko kaa e he hia we loo e he jua wɛ tsɔ. Se nɔ nɛ e bua jɔ jamɛ a nike ní ɔ he ɔ maa na lɛ kaa e se be. Baiblo ɔ tu nike ní ko nɛ e he jua wa pe kulaa he munyu ke: “Mawu suɔ je ɔ saminya, nɛ e ngɔ e Bi kake ɔ ngɔ ha, konɛ nɔ tsuaa nɔ nɛ heɔ lɛ yeɔ ɔ, e hɛ mi ko kpata, se mohu e na neneene wami.”—Yohane 3:16.\nNɔ nɛ e nine maa su nike ní nɛ ɔ nɔ ɔ ma nyɛ ma ná neneene wami! Anɛ nike ní kpa ko kɛ enɛ ɔ sɔ lo? E ngɛ mi kaa ni komɛ li bɔ nɛ nike ní nɛ ɔ he jua wa ha, se anɔkuale Kristofohi lɛɛ a naa lɛ kaa e “he jua wa saminya.” (La 49:8; 1 Petro 1:18, 19) Mɛni he je nɛ Mawu ngɔ e Biɔ wami kɛ ha je ɔ kaa nike ní ɔ?\nBɔfo Paulo tsɔɔ nɔ́ he jɛ nɛ Mawu pee jã. E de ke: “Nɔ kake lɛ pee yayami, nɛ yayami kɛ gbenɔ ba. Enɛ ɔ ha gbenɔ sã nimli tsuo.” (Roma Bi 5:12) Kekleekle nyumu nɛ ji Adam lɛ pee yayami. E je blɔ nɛ e gbo Mawu tue, nɛ lɔ ɔ ha nɛ a bu lɛ gbenɔ fɔ. Gbenɔ fɔ nɛ a bu Adam ɔ sã e ninahi tsuo.\n“Yayami he hiɔwo ji gbenɔ; se Mawu nɔke nɔ́ ɔ ji neneene wami nɛ wa naa ngɛ wa Nyɔmtsɛ Yesu Kristo mi.” (Roma Bi 6:23) Mawu tsɔ e Bi nɛ ji Yesu Kristo kɛ ba zugba a nɔ nɛ e kɛ e wami nɛ ye mluku ɔ ba sã afɔle konɛ e kɛ kpɔ adesahi kɛ je gbenɔ fɔ bumi ɔ sisi. Kɛ gu afɔle sami nɛ ɔ nɛ ji “kpɔmi nɔ́ ɔ” nɔ ɔ, nihi tsuo nɛ ma he ye ngɛ Yesu mi ɔ ma ná neneene wami.—Roma Bi 3:24, NW.\nPaulo de ngɛ jɔɔmihi tsuo nɛ Mawu to kaa e kɛ ma ha e sɔmɔli kɛ gu Yesu Kristo nɔ ɔ he ke: “Nyɛ ha waa na Mawu si ngɛ e nike ní nɛ nɔ ko be nyɛe maa kale ɔ he.” (2 Korinto Bi 9:15) Ngɛ anɔkuale mi ɔ, wa be nyɛe maa kale bɔ nɛ kpɔmi nɔ́ ɔ he jua wa haa tutuutu. Mawu ha adesahi dloomi nike ní fuu, se mɛni he je nɛ kpɔmi nɔ́ ɔ ji nike ní nɛ e he jua wa pe kulaa a? Mɛni blɔ nɔ nɛ e je ekpa kulaa ngɛ nike ní kpahi nɛ Mawu kɛ dloo wɔ ɔmɛ a he? * Nɛ mɛni e sa kaa o pee kɛ tsɔɔ kaa o bua jɔ nike ní ɔ he? Wa ngɛ mo he wami woe nɛ o kane hetohi nɛ Baiblo ɔ kɛ ha ngɛ sane bimi nɛ ɔmɛ a he ngɛ munyuhi nɛ nyɛɛ se ɔ mi.\n^ kk. 8 Yesu je suɔmi mi nɛ e “ngɔ e wami ngɔ ha ngɛ wa he.” (1 Yohane 3:16) Akɛnɛ afɔle sami nɛ ɔ piɛɛ Mawu yi mi tomihi a he he je ɔ, Hwɔɔmi Mɔ nɛ ɔ tu Mawu he munyu kaa kpɔmi nɔ́ ɔ he Blɔ Nya Tolɔ.


KANEMƆ YƐ Abkhaz Afrikaans Albania Amerika Mumuii Awiemɔ Amharic Arabic Arabic (Lebanon) Armenia Azerbaijani Azerbaijani (Cyrillic) Bashkir Bislama Blɔfo Brazil Mumuii Awiemɔ Bulgaria Cambodia Cebuano Chichewa Chile Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Estonia Ewe Faroese Fiji Finland French French Mumuii Awiemɔ Ga Georgia Germany Greenland Haitian Creole Hausa Hebri Hela Hiligaynon Hindi Hindi (Roman) Hungary Iban Iceland Igbo Iloko Indonesia Isoko Italia Italia Mumuii Awiemɔ Japan Kabuverdianu Kamba Kikongo Kikuyu Kinyarwanda Kirundi Korea Latvia Lingala Lithuania Luganda Macedonia Malagasy Malay Malayalam Malta Mambwe-Lungu Mexico Mumuii Awiemɔ Mixtec (Guerrero) Moore Myanmar Nepali Norway Oromo Ossetia Papiamento (Curaçao) Poland Portugal (Portugal) Portuguese (Brazil) Quechua (Bolivia) Romania Russia Russia Mumuii Awiemɔ Sepedi Serbia (Roma) Serbian (Cyrillic) Sesotho (Lesotho) Setswana Shona Sinhala Slovak Slovenia Spania Swahili Sweden Tagalog Tamil Tatar Telugu Thailand Tiv Tojolabal Tsonga Turkey Turkmen Twi Tzotzil Ukrain Umbundu Vietnam Wolaita Xhosa Yoruba Zulu\nKɛ́ Mihe Fee Shoo Hu?\n1. Okɛ ojwɛŋmɔ ama nibii ni onyɛɔ ofeɔ lɛ anɔ. (2 Korintobii 11:6) Eyɛ mli akɛ ehi akɛ obaale ogbɔjɔmɔi moŋ, kɛ̃lɛ nibii kpakpai pii hu yɛ ni onyɛɔ ofeɔ. Kɛ́ ole nibii ni onyɛɔ ofeɔ lɛ, ebaahã oná ekãa kɛye susumɔ ni ejaaa ni onáa yɛ ohe lɛ nɔ koni onyɛ oye shoofeemɔ nɔ. Bi ohe akɛ, ‘Mɛɛ nibii minyɛɔ mifeɔ?’ Susumɔ hesai loo sui kpakpa komɛi ni oyɔɔ lɛ ahe.\n2. Ná mɛi krokomɛi ahe miishɛɛ kpakpa. Shishijee lɛ, obaanyɛ oná mɛi fioo komɛi ahe miishɛɛ dã. Oblanyo ko ni atsɛɔ lɛ Jorge lɛ kɛɛ akɛ: “Kɛ́ obi mɛi bɔ ni amɛyɔɔ loo obi amɛ bɔ ni amɛnitsumɔ tee lɛ ehã lɛ, no baahã ole amɛ jogbaŋŋ.”\nŊaawoo: Kaahala otipɛŋfoi pɛ akɛ onanemɛi. Naanyobɔɔ ni mli wa ni Biblia lɛ bɔ he amaniɛ lɛ tee nɔ yɛ mɛi ni eye afii srɔtoi ateŋ, tamɔ Rut kɛ Naomi, David kɛ Yonatan, kɛ Timoteo kɛ Paulo nɛkɛ. (Rut 1:16, 17; 1 Samuel 18:1; 1 Korintobii 4:17) Kaimɔ hu akɛ, mɔ kome pɛ egbaaa sane, no hewɔ lɛ okome okawie trilii. Mɛi ahiɛ sɔɔ mɛi ni boɔ sane toi jogbaŋŋ lɛ waa. No hewɔ lɛ, kɛ́ ohiɛ gboɔ tete po lɛ, kaimɔ akɛ—jeee bo pɛ obaagba sane lɛ fɛɛ!\n3. ‘Naa mli ohã mɛi.’ (1 Petro 3:8) Kɛ́ okɛ mɔ ko susumɔ kpãaa gbee po lɛ, too otsui shi ni ohã ewie. Okɛ ojwɛŋmɔ amã otii ni okɛ lɛ kpãa gbee yɛ he lɛ anɔ. Kɛ́ onu he akɛ esa akɛ otsɔɔ akɛ okɛ lɛ kpãaa gbee yɛ sane ko he lɛ, okɛ mlihilɛ kɛ ŋaa afee nakai.\nŊaawoo: Okɛ mɛi awie taakɛ obaasumɔ ni akɛ bo awie lɛ. Kɛ́ okɛ mɛi taa saji anaa loo oyeɔ amɛhe fɛo bɔ ni esaaa, ojɛɔ amɛ loo obuɔ ohe jalɔ kɛbaa mɛi ashi lɛ, no lɛ anyɛŋ abɛŋkɛ bo. Kɛ́ ‘ohã owiemɔ he ba nyam daa’ lɛ, mɛi baasumɔ osane waa.—Kolosebii 4:6.\nKɛmaje Mɔ Ko Kɛmaje Mɔ Ko Kɛ́ Mihe Fee Shoo Hu?


Lazaro Shitee Lɛ ( Yohane 11) | Yesu Wala Shihilɛ\nSANHEDRIN LƐ TEE YESU YI NƆ APAM KONI AMƐGBE LƐ\nBe ni Yesu kɛ Marta kɛ agbɛnɛ hu Maria kpe yɛ Betania klotia lɛ sɛɛ lɛ, amɛ fɛɛ amɛtee Lazaro gbonyo kaimɔ bu lɛ he. Gbonyo bu nɛɛ ji tɛkplo ni akɛ tɛ etsi naa. Yesu kɛɛ akɛ: “Nyɛjiea tɛ lɛ.” Akɛni Marta leee nɔ ni Yesu miitao efee lɛ hewɔ lɛ, ekɛɛ akɛ: “Nuŋtsɔ, benɛ nɛɛ eeje fu, ejaakɛ eye gbii ejwɛ.” Shi Yesu kɛɛ lɛ akɛ: “Ani mikɛɛɛ bo akɛ kɛ́ ohe oye lɛ obaana Nyɔŋmɔ anunyam lɛ?”—Yohane 11:39, 40.\nNo hewɔ lɛ, ajie tɛ lɛ. Kɛkɛ ni Yesu hole ehiŋmɛii anɔ kɛtee ŋwɛi ni esɔle ekɛɛ: “Ataa, miida bo shi akɛ obo mi toi. Anɔkwa, mile akɛ oboɔ mi toi daa; shi asafoku ni damɔ biɛ lɛ hewɔ miwieɔ lɛ, koni amɛhe amɛye akɛ bo otsu mi.” Yesu sɔle yɛ mɛi lɛ ahiɛ koni amɛna akɛ Nyɔŋmɔ hewalɛ ekɛbaafee nɔ ni ebaafee lɛ. No sɛɛ lɛ, Yesu bo kɛ gbee ni wa ekɛɛ: “Lazaro, jee kpo!” Ni Lazaro je kpo ni akɛ fuu mamai ebala enaji kɛ eniji, ni akɛ mama efi ehiɛ. Yesu kɛɛ amɛ akɛ: “Nyɛfɛnea lɛ ni nyɛhãa eyaa.”—Yohane 11:41-44.\nYudafoi ni eba Maria kɛ Marta miishɛjemɔ lɛ na naakpɛɛ nii nɛɛ ni amɛteŋ mɛi babaoo he Yesu nɔ amɛye. Shi mɛi komɛi tee amɛyakɛɛ Farisifoi lɛ nɔ ni Yesu efee lɛ. Farisifoi lɛ kɛ osɔfoi tsiifoi lɛ bua Yudafoi asaneyeli wulu lɛ ni ji Sanhedrin lɛ naa kɛkpe. Osɔfonukpa Kaiafa fata Sanhedrin lɛ he. Amɛteŋ mɛi komɛi ye ŋkɔmɔ akɛ: “Mɛni wɔfeɔ, ejaakɛ nuu nɛɛ feɔ okadii pii? Kɛ́ wɔŋmɛ lɛ gbɛ ní eya nɔ nɛkɛ nɔŋŋ lɛ, amɛ fɛɛ amɛbaaná hemɔkɛyeli yɛ emli, ni Romabii lɛ baaba amɛbaŋɔ wɔjamɔhe kɛ wɔmaŋ lɛ.” (Yohane 11:47, 48) Eyɛ mli akɛ hii nɛɛ enu mɛi ni na akɛ Yesu miifee “okadii pii” lɛ anaa wiemɔ moŋ, shi amɛnaaa miishɛɛ yɛ nɔ ni Nyɔŋmɔ miitsɔ Yesu nɔ eefee lɛ he. Nɔ ni nɔŋŋ ni amɛsusuɔ he ji gbɛhei kɛ hegbɛi ni amɛyɔɔ lɛ.\nShi ni atee Lazaro kɛjɛ gbohii ateŋ lɛ wo Sadukifoi lɛ hiɛgbele waa, ejaakɛ amɛheee gbohiiashitee lɛ amɛyeee. Kaiafa ni eji Sadukifoi lɛ ateŋ mɔ kome lɛ wie akɛ: “Nyɛleee nɔ ko kwraa, ni nyɛsusuko he hu akɛ sɛɛnamɔ yɛ he kɛhã nyɛ akɛ gbɔmɔ kome baagbo ehã mɛi lɛ, moŋ fe nɔ ni jeŋmaŋ muu lɛ fɛɛ hiɛ baakpãtã.”—Yohane 11:49, 50; Bɔfoi 5:17; 23:8.\nAkɛni Kaiafa ji osɔfonukpa hewɔ lɛ, Nyɔŋmɔ hã ewie nakai—“jeee lɛ diɛŋtsɛ eto eyiŋ ewie.” Nɔ ni Kaiafa taoɔ atsɔɔ lɛ ji, esa akɛ agbe Yesu koni ekaya nɔ efite hegbɛ kɛ hewalɛ ni Yudafoi jamɔŋ hiɛnyiɛlɔi lɛ yɔɔ yɛ maŋbii lɛ anɔ lɛ. Shi nɔ ni Kaiafa gbalɛ lɛ tsɔɔ moŋ ji akɛ, abaatsɔ Yesu gbele lɛ nɔ akpɔ̃ “Nyɔŋmɔ bii ni egbɛ eshwã lɛ” fɛɛ, shi jeee Yudafoi lɛ kɛkɛ.—Yohane 11:51, 52.\nNɔ ni Kaiafa wie lɛ kɔne Sanhedrin lɛ yiŋ ni amɛkpɛ mli akɛ amɛbaagbe Yesu. Ebaanyɛ efee akɛ Nikodemo, ni ji Yesu naanyo kɛ Sanhedrin lɛ mli nyo lɛ, hã Yesu le yiŋ ni akpɛ lɛ. Bɔ fɛɛ bɔ ni sane lɛ ji lɛ, Yesu shi Yerusalem niiaŋ koni akagbe lɛ dani be ni Nyɔŋmɔ eto lɛ shɛ.\nTe mɛi ni na Lazaro shitee lɛ fee amɛnii amɛhã tɛŋŋ?\nMɛni hã ana akɛ Sanhedrin lɛ mli bii lɛ ji yiwalɔi?\nYɛ yiŋtoo ni Kaiafa hiɛ lɛ fɛɛ sɛɛ lɛ, mɛni Nyɔŋmɔ hã egba?\nKɛ́ Agbo lɛ, No Etsɔɔɔ akɛ Hiɛnɔkamɔ Ko Kwraa Bɛ.\nMɛni hewɔ Yesu kɛ gbele to wɔ he lɛ? Mɛni wɔbaanyɛ wɔkase yɛ gbohiiashitee he amaniɛbɔi ni yɔɔ Biblia lɛ mli lɛ mli?\nHiɛnɔkamɔ Diɛŋtsɛ ni Yɔɔ Kɛhã Osuɔlɔi ni Egboi Lɛ\nAni osuɔlɔ ko egbo? Ani obaanyɛ ona amɛ ekoŋŋ? Kanemɔ koni ole nɔ ni Biblia lɛ tsɔɔ yɛ gbohiiashitee he.


KANEMƆ YƐ Afrikaans Albania Amerika Mumuii Awiemɔ Amharic Arabic Armenia Azerbaijani Basque Bislama Blɔfo Boulou Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Cibemba Croatia Czech Denmark Dutch Estonia Ewe Faroese Fiji Finland Fon French Ga Galician Georgia Germany Gun Haitian Creole Hebri Hela Hiligaynon Hungary Iban Iceland Igbo Iloko Indonesia Italia Italia Mumuii Awiemɔ Japan Kikuyu Kiluba Kinyarwanda Kirghiz Kongo Korea Lingala Lithuania Malagasy Malay Malayalam Malta Moore Myanmar Ndebele (Zimbabwe) Nepali Norway Nzema Oromo Pangasinan Persia Poland Portuguese (Brazil) Romania Russia Sango Serbia (Roma) Serbian (Cyrillic) Setswana Shona Sidama Sinhala Slovak Slovenia Spania Sunda Swahili Sweden Tagalog Telugu Tetun Dili Thailand Turkey Ukrain Uzbek Valencian Vietnam Xhosa Yoruba\nGbi ko yɛ Alberta, ni yɔɔ Canada lɛ, no mli lɛ fɛ̃i miiye waa ni nugbɔ hu miinɛ, ni Bob miidraivi elɔle lɛ aaafee kilomitai 100 yɛ ŋmɛlɛtswaa kome mli kɛkɛ ni trukaa lɛ, elɔle sɛɛ tai lɛ ni yɔɔ ebɛku gbɛ jwa. No mli lɛ, Bob leee nɔ tuuntu ni eba, no hewɔ lɛ ekpɛ eyiŋ akɛ ebadraivi lɔle lɛ kɛya shĩa, no mli lɛ eshwɛ lɛ kilomitai enumɔ ni ebaashɛ.\nBob tsɔɔ nɔ ni tee nɔ sɛɛ mli yɛ lɛta ko ni eŋma kɛtee Yehowa Odasefoi A-Maŋtsɛyeli Asa ni yɔɔ he ni eyɔɔ lɛ mli. Ewie akɛ: “Odasefoi oblahii etɛ kɛ oblayei enyɔ ko ni ta amɛlɔle mli lɛ draivi kɛbɛŋkɛ milɔle lɛ, amɛba amɛglasi lɛ shi ni amɛkɛɛ mi akɛ mitai lɛ ejwa. Wɔkɛ wɔlɔlei lɛ yamamɔ gbɛjegbɛ lɛ toi, ni amɛkɛɛ mi akɛ amɛbaatsake mitai lɛ amɛhã mi. Mileee kɛji miyɛ tai kroko loo jak yɛ tsɔne lɛ mli po. Be ni mita mishwiili lɛ mli yɛ gbɛjegbɛ lɛ toi lɛ, amɛbote milɔle lɛ shishi ni amɛna tai kroko kɛ jak, kɛkɛ ni amɛtsake tai lɛ. Kɔɔyɔɔ lɛ mli efee ŋanii diɛŋtsɛ, ni snoo miinɛ. Amɛtadei ni amɛwo lɛ he tse waa, shi amɛtsake mitai lɛ, ni minyɛ mifa milɔle ekoŋŋ. Kulɛ, mi diɛŋtsɛ minyɛŋ matsake tai lɛ kɔkɔɔkɔ.\n“Miida Odasefoi oblahii etɛ kɛ oblayei enyɔ nɛɛ ashi waa akɛ amɛye amɛbua mi. Amɛnyiɛ akutso lɛ mli koni amɛshiɛ yɛ mɛi shĩai amli. Oblahii etɛ kɛ oblayei enyɔ nɛɛ hiɔ shi yɛ nɔ ni amɛshiɛɔ lɛ naa. Eji amɛyeee amɛbuaaa mi kulɛ, mihe baafĩ mi waa diɛŋtsɛ, mihiɛ esɔ nɔ ni amɛfee lɛ waa. Namɔ po le akɛ, oblahii etɛ kɛ oblayei enyɔ nɛɛ ni tamɔ bɔfoi lɛ baahi gbɛjegbɛ wulu lɛ nɔ nakai gbi lɛ?”


Sɔlemɔ Buu Lɛ, Buu Kɛha Jamɔ | Biblia Mli Sane\nBuu Kɛha Jamɔ\nANI ole nɔ ni tsũ nɛɛ ji? Eji buu pɔtɛɛ ko ni akɛjaa Yehowa. Atsɛɔ lɛ hu akɛ kpee buu. Gbɔmɛi lɛ ma amɛgbe naa beni amɛshi Mizraim lɛ sɛɛ afi. Ani ole mɔ ni kɛ jwɛŋmɔ lɛ ba akɛ ama?\nAkɛ kã loo tsɛŋsi agbo ko ema kpee buu lɛ kpo lɛ nɔ, ni akɛ nu ewo mli. Osɔfoi lɛ kɛfɔflɔ amɛhe. Agbɛnɛ afɔleshãa latɛ agbo lɛ hu yɛ jɛmɛ. Biɛ nɛɛ akɛ kooloi ni agbe amɛ lɛ baa ni akɛbashãa afɔle ahaa Yehowa yɛ. Buu lɛ ma ŋsara lɛ teŋ tuuŋtu, ni Israelbii lɛ yɛ amɛbuui amli kɛbɔle ehe fɛɛ.\nKɛmaje Mɔ Ko Kɛmaje Mɔ Ko Buu Kɛha Jamɔ\nmy sane 37


Ani Oshiɛmɔ Nitsumɔ lɛ Tamɔ Bɔ́? | Nikasemɔ\nKANEMƆ YƐ Afrikaans Aukan Baoule Batak (Karo) Batak (Toba) Biak Bislama Blɔfo Cakchiquel (Central) Cambodia Chitonga Chokwe Chol Cibemba Cinyanja Dangme Drehu Efik Ewe Fon French Ga Garifuna Greenland Haitian Creole Hausa Hiri Motu Hmong (White) Iban Igbo Isoko Italia Javanese Kabiye Karen (S'gaw) Kazakh Kikaonde Kikongo Kiluba Kisi Kisonge Kongo Krio Kwangali Kwanyama Lamba Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Mbunda Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nias Nigerian Pidgin Nyaneka Nzema Otetela Portugal Quechua (Ancash) Quechua (Ayacucho) Quechua (Cuzco) Quichua (Imbabura) Saramacca Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tiv Tlapanec Tojolabal Totonac Tshiluba Tsonga Twi Tzeltal Umbundu Urhobo Uruund Venda Wallis Wayuunaiki Welsh Xhosa Yoruba Zulu\nSANE ni wɔshiɛɔ lɛ he miihia ni ehe yɛ sɛɛnamɔ. Shi jeee mɛi fɛɛ naa lɛ nakai. Mɛi komɛi nyaa nɔ ni Biblia kɛɔ lɛ he, shi amɛnuuu he akɛ ehe miihia ni wɔkɛ amɛ akase Biblia lɛ.\nAkɛ nɔkwɛmɔnɔ lɛ, susumɔ nuu ko ni atsɛɔ lɛ Gavin ni amrɔ nɛɛ ebatsɔ nyɛmi lɛ he okwɛ. Be ni Gavin bɔi Kristofoi akpeei baa yɛ Maŋtsɛyeli Asa lɛ nɔ lɛ, ekɛɛ esumɔɔɔ ni mɔ ko kɛ lɛ kaseɔ Biblia lɛ. Gavin wie akɛ: “No mli lɛ, mileee Biblia lɛ mli tsɔ, ni no hewɔ lɛ, mishe gbeyei akɛ mashwie mihiɛiaŋ shi. Mishe gbeyei akɛ abaalaka mi ni mikɛ mihe adɔmɔ asafo lɛ.” Eji bo okɛ Gavin kpe kulɛ, mɛni obaafee? Ani obaashi esane ohã lɛ? Kɛ́ wɔkɛ mɛi kase Biblia lɛ, ebaanyɛ eye ebua amɛ waa. Yehowa kɛɛ Israelbii lɛ akɛ: “Miwiemɔ lɛ aaanyɔ tamɔ bɔ́, tamɔ futufuli yɛ jwɛifɔ nɔ.” (5 Mose 31:19, 30; 32:2) Nyɛhãa wɔkasea bɔ́ he nii fioo, ni wɔkɛto wɔshiɛmɔ nitsumɔ lɛ he. Enɛ baaye abua wɔ ni wɔnyɛ wɔye wɔbua “gbɔmɛi srɔtoi fɛɛ” ni wɔkɛkpeɔ yɛ shiɛmɔ nitsumɔ lɛ mli.—1 Timoteo 2:3, 4.\nMƐƐ GBƐ NƆ ABAANYƐ AKƐ WƆSHIƐMƆ NITSUMƆ LƐ ATO BƆ́ HE?\nBɔ́ enɛɛɛ gidigidi. Lamɔ ni yɔɔ kɔɔyɔɔ lɛ mli lɛ ji nɔ ni tsakeɔ fiofio ni enɛɔ akɛ bɔ́ lɛ. Mɛni hewɔ Yehowa wie akɛ ewiemɔ lɛ “aaanyɔ tamɔ bɔ́” lɛ? Yehowa jɛ mlihilɛ mli ekɛ ewebii lɛ wie. Eto etsui shi ehã amɛ, ni efeee amɛ gidigidi. Wɔbaanyɛ wɔkase lɛ kɛji wɔwieee nibii ni baahã mɛi anu he akɛ nibii ni amɛheɔ amɛyeɔ lɛ ji kwashiasane. Esa akɛ wɔwo mɛi hewalɛ ni amɛ diɛŋtsɛ amɛsusu nibii ni wɔkɛɔ amɛ lɛ he, ni amɛkpɛ amɛyiŋ kɛji amɛbaakpɛlɛ nɔ loo amɛkpɛlɛŋ nɔ. Kɛ́ wɔfee nakai lɛ, mɛi pii baabo wɔ toi, ni wɔshiɛmɔ nitsumɔ lɛ baaye omanye.\nBɔ́ hãa nibii feɔ frɔ̃frɔ̃, ni ehãa mɛi náa miishɛɛ. Kɛ́ wɔsusu gbɛi srɔtoi ni wɔbaanyɛ wɔtsɔ nɔ wɔye wɔbua mɛi lɛ ahe lɛ, wɔshiɛmɔ nitsumɔ lɛ baahã mɛi amii ashɛ amɛhe. Nyɛmi nuu ko ni atsɛɔ lɛ Chris lɛ, ji mɔ klɛŋklɛŋ ni kɛɛ Gavin akɛ ebaasumɔ ni ekɛ lɛ akase Biblia lɛ. Chris wie akɛ, enyɛɛɛ Gavin nɔ ni ekpɛlɛ ni ekɛ lɛ akase Biblia lɛ. Moŋ lɛ, etao gbɛ kroko ni ebaanyɛ etsɔ nɔ ehã Gavin aná he miishɛɛ akɛ ebaakase Biblia lɛ. Ekɛɛ Gavin akɛ, Biblia lɛ wieɔ sane oti ko he, ni ja ekase sane oti nɛɛ he nii dani kɛ́ eba asafoŋ kpeei lɛ ebaaná he sɛɛ jogbaŋŋ. No sɛɛ lɛ, ekɛɛ lɛ akɛ, bɔ ni Biblia mli gbalɛi baa mli lɛ ji nɔ ni hã lɛ Chris, ena akɛ Biblia lɛ jɛ Nyɔŋmɔ ŋɔɔ. Enɛ hã amɛsusu Biblia mli gbalɛi komɛi ni eba mli lɛ ahe. Sane ni Chris kɛ Gavin gba lɛ ta Gavin tsuiŋ, ni ekpɛlɛ ni akɛ lɛ akase Biblia lɛ.\nBɔ́ hewɔ lɛ, tsei kɛ fɔfɔi gboiii yɛ latsa beiaŋ. Yɛ blema Israel lɛ, kɛ́ shɛ latsa beiaŋ lɛ, bei komɛi lɛ nyɔji abɔ hoɔ ni nugbɔ enɛɛɛ. No hewɔ lɛ, bɔ́ ji nɔ ni hãa tsei lɛ nu koni amɛkagboi. Yehowa gba akɛ, yɛ wɔgbii nɛɛ amli lɛ, mɛi baaye nuhɔmɔ, kɛ shishinumɔ lɛ akɛ, “Yehowa wiemɔi lɛ atoiboo” he kumai baaye amɛ. (Amos 8:11) Shi Yehowa ewo shi hu akɛ, mɛi ni afɔ amɛ mu lɛ, baafee tamɔ “bɔ́ ní jɛ Yehowa ŋɔɔ.” Ni tsɔɔ akɛ, amɛ kɛ “gwantɛŋi krokomɛi” ni fata amɛhe lɛ baashiɛ Maŋtsɛyeli lɛ he sane kpakpa lɛ. (Mika 5:6; Yohane 10:16) Sane ni wɔshiɛɔ lɛ fata nibii ni hãa wekukpaa kpakpa bakãa Yehowa kɛ mɛi ni anɔkwale lɛ he kumai yeɔ amɛ lɛ ateŋ lɛ ahe. Ani onaa lɛ nakai?\nBɔ́ ji jɔɔmɔ ni jɛ Yehowa ŋɔɔ. (5 Mose 33:13) Yehowa baanyɛ atsɔ wɔshiɛmɔ nitsumɔ lɛ nɔ ejɔɔ mɛi. Biblia lɛ ni Gavin kase lɛ bafee jɔɔmɔ kɛhã lɛ, ejaakɛ eye ebua lɛ ni ená sanebimɔi komɛi ni gbaa enaa lɛ ahetoo. Gavin tee ehiɛ oyayaayai ni abaptisi lɛ. Amrɔ nɛɛ, ekɛ eŋa Joyce miishiɛ Maŋtsɛyeli lɛ he sane kpakpa lɛ kɛ miishɛɛ.\nYehowa Odasefoi miishiɛ Maŋtsɛyeli lɛ he sane kpakpa lɛ yɛ je lɛŋ fɛɛ\nKAABU NƆ NI ONYƐƆ OTSUƆ YƐ SHIƐMƆ NITSUMƆ LƐ MLI LƐ AKƐ NƆ KO FLƐFLƐ\nKɛ́ wɔkɛ shiɛmɔ nitsumɔ lɛ to bɔ́ he lɛ, ebaaye ebua wɔ ni wɔna akɛ, nɔ ni wɔteŋ mɔ fɛɛ mɔ nyɛɔ etsuɔ yɛ shiɛmɔ nitsumɔ lɛ mli lɛ he yɛ sɛɛnamɔ. Mɛni hewɔ? Nu kuli kome nyɛŋ atsu nɔ ko tsɔ. Shi kɛ́ nu kulibii akpekpei abɔ nɛ akɛ bɔ́ lɛ, ehãa shikpɔŋ lɛ nu. Nakai nɔŋŋ eji yɛ wɔshiɛmɔ nitsumɔ lɛ gbɛfaŋ. Ekolɛ, wɔnaaa nɔ ni wɔnyɛɔ wɔtsuɔ yɛ shiɛmɔ nitsumɔ lɛ mli lɛ akɛ nɔ ko tsɔ. Shi kɛ́ akɛ no fata nɔ ni Yehowa tsuji akpekpei abɔ ni yɔɔ jeŋ fɛɛ lɛ nyɛɔ amɛtsuɔ lɛ he lɛ, ejeee nɔ ko flɛflɛ. Fioo ni onyɛɔ otsuɔ lɛ hu fata he ni anyɛɔ ayeɔ “jeŋmaji lɛ fɛɛ” odase. (Mateo 24:14) Kɛ́ wɔto wɔtsui shi wɔhã mɛi, wɔhã mɛi ná miishɛɛ, ni wɔye wɔbua amɛ koni wekukpaa kpakpa ahi amɛ kɛ Yehowa teŋ lɛ, mɛni baajɛ mli aba? Taakɛ eji yɛ bɔ́ ni shwieɔ shi lɛ gbɛfaŋ lɛ, Yehowa baatsɔ sane ni wɔshiɛɔ lɛ nɔ ejɔɔ amɛ!